|  |  |
| --- | --- |
|  |  |

**POROČILO O DEJAVNOSTIH IN UČINKIH PREPREČEVANJA**

**DELA IN ZAPOSLOVANJA NA ČRNO**

**2016**

Ljubljana, maj 2017

**KAZALO**

[UVOD 4](#_Toc488312148)

[URESNIČITEV PRIPOROČIL IZ POROČILA KOMISIJE VLADE REPUBLIKE SLOVENIJE ZA LETO 2015 6](#_Toc488312149)

[PREDPISI O ODKRIVANJU IN PREPREČEVANJU DELA IN ZAPOSLOVANJA NA ČRNO](#_Toc488312150) [V REPUBLIKI SLOVENIJI V LETU 2016 7](#_Toc488312151)

[NADZOR PO ZAKONU O PREPREČEVANJU DELA IN ZAPOSLOVANJA NA ČRNO 8](#_Toc488312152)

[UGOTOVLJENE TEŽAVE IN PREDLOGI REŠITEV 22](#_Toc488312153)

[KADROVSKI IN MATERIALNI POGOJI ZA DELO 26](#_Toc488312154)

[PREDVIDENI UKREPI ZA PREPREČEVANJE DELA IN ZAPOSLOVANJA](#_Toc488312155) [NA ČRNO V LETU 2017 29](#_Toc488312156)

[DRUGI PODATKI 32](#_Toc488312157)

[SKLEPNE UGOTOVITVE S PRIPOROČILI 37](#_Toc488312158)

[PREDLOG SKLEPA VLADE REPUBLIKE SLOVENIJE 38](#_Toc488312159)

[PRILOGA 39](#_Toc488312160)

**SEZNAM KRATIC**

**AJPES** ……………………………………………………Agencija Republike Slovenije za javnopravne evidence in storitve

**EU** ………………………………………………………………………………………………………………………………….…….Evropska unija

**FURS** ………………………………………………………………………………………………….Finančna uprava Republike Slovenije

**IRSD** ……………………………………………………………………………………………...Inšpektorat Republike Slovenije za delo

**IRSI** …………………………………………………………..…………………….Inšpektorat Republike Slovenije za infrastrukturo

**IRSNZ** ………………………………………………………………………….Inšpektorat Republike Slovenije za notranje zadeve

**IRSOP** ………………………………………………………………………….Inšpektorat Republike Slovenije za okolje in prostor

**IRSŠŠ** …………………………………………………………………..………..Inšpektorat Republike Slovenije za šolstvo in šport

**MDDSZ** …………………………………………………….Ministrstvo za delo, družino, socialne zadeve in enake možnosti

**MJU** …………………………………………………………………………………………………………………Ministrstvo za javno upravo

**MNZ** ………………………………………………………………..………………………………………….Ministrstvo za notranje zadeve

**ODD** ……………………………………………………………………………………………………………………….osebno dopolnilno delo

**RKI** ……………………………………………………………………………………………………………….regijske koordinacije inšpekcij

**RS** ……………………………………………………………………………………………….………………………………..Republika Slovenija

**SKD** ……………………………………………………………………………………………………….standardna klasifikacija dejavnosti

**TIRS** …………………………………………………………………………………………………..Tržni inšpektorat Republike Slovenije

**ZIRS** ………………………………………………………………………………………..Zdravstveni inšpektorat Republike Slovenije

**KD** ………………………………………………………………………………………………………………………….…………..kaznivo dejanje

**INŠPEKTORAT MU MOL** ………………………….………………..Inšpektorat Mestne uprave Mestne občine Ljubljana

**SEZNAM KRATIC PREDPISOV**

* **ZPDZC-1** − Zakon o preprečevanju dela in zaposlovanja na črno (Uradni list RS, št. 32/14 in 47/15 – ZZSDT),
* **Pravilnik** − Pravilnik o osebnem dopolnilnem delu (Uradni list RS, št. 94/14),
* **ZP-1** − Zakon o prekrških (Uradni list RS, št. [29/11](http://www.uradni-list.si/1/objava.jsp?sop=2011-01-1376) – uradno prečiščeno besedilo, [21/13](http://www.uradni-list.si/1/objava.jsp?sop=2013-01-0786), [111/13](http://www.uradni-list.si/1/objava.jsp?sop=2013-01-4126), [74/14](http://www.uradni-list.si/1/objava.jsp?sop=2014-01-3062) – odl. US, [92/14](http://www.uradni-list.si/1/objava.jsp?sop=2014-01-3705) – odl. US, [32/16](http://www.uradni-list.si/1/objava.jsp?sop=2016-01-1364) in [15/17](http://www.uradni-list.si/1/objava.jsp?sop=2017-01-0740) – odl. US),
* **KZ-1** − Kazenski zakonik (Uradni list RS, št. [50/12](http://www.uradni-list.si/1/objava.jsp?sop=2012-01-2065) – uradno prečiščeno besedilo, [6/16 – popr.](http://www.uradni-list.si/1/objava.jsp?sop=2016-21-0263), [54/15](http://www.uradni-list.si/1/objava.jsp?sop=2015-01-2227) in [38/16](http://www.uradni-list.si/1/objava.jsp?sop=2016-01-1628)),
* **KZ** − Kazenski zakonik (Uradni list RS, št. [95/04](http://www.uradni-list.si/1/objava.jsp?sop=2004-01-4208) – uradno prečiščeno besedilo in [55/08](http://www.uradni-list.si/1/objava.jsp?sop=2008-01-2296) – KZ-1),
* **ZDavPR** − Zakon o davčnem potrjevanju računov (Uradni list RS, št. [57/15](http://www.uradni-list.si/1/objava.jsp?sop=2015-01-2372)),
* **ZOFVI** − Zakon o organizaciji in financiranju vzgoje in izobraževanja (Uradni list RS, št. [16/07](http://www.uradni-list.si/1/objava.jsp?sop=2007-01-0718) – uradno prečiščeno besedilo, [36/08](http://www.uradni-list.si/1/objava.jsp?sop=2008-01-1460), [58/09](http://www.uradni-list.si/1/objava.jsp?sop=2009-01-2871), [64/09 – popr.](http://www.uradni-list.si/1/objava.jsp?sop=2009-21-3033), [65/09 – popr.](http://www.uradni-list.si/1/objava.jsp?sop=2009-21-3051), [20/11](http://www.uradni-list.si/1/objava.jsp?sop=2011-01-0821), [40/12](http://www.uradni-list.si/1/objava.jsp?sop=2012-01-1700) – ZUJF, [57/12](http://www.uradni-list.si/1/objava.jsp?sop=2012-01-2410) – ZPCP-2D, [47/15](http://www.uradni-list.si/1/objava.jsp?sop=2015-01-1934), [46/16](http://www.uradni-list.si/1/objava.jsp?sop=2016-01-1999) in [49/16 – popr.](http://www.uradni-list.si/1/objava.jsp?sop=2016-21-2169)),
* **ZIN** − Zakon o inšpekcijskem nadzoru (Uradni list RS, št. [43/07](http://www.uradni-list.si/1/objava.jsp?sop=2007-01-2353) – uradno prečiščeno besedilo in [40/14](http://www.uradni-list.si/1/objava.jsp?sop=2014-01-1619)),
* **ZVPot** − Zakon o varstvu potrošnikov (Uradni list RS, št. [98/04](http://www.uradni-list.si/1/objava.jsp?sop=2004-01-4288) – uradno prečiščeno besedilo, [114/06](http://www.uradni-list.si/1/objava.jsp?sop=2006-01-4831) – ZUE, [126/07](http://www.uradni-list.si/1/objava.jsp?sop=2007-01-6416), [86/09](http://www.uradni-list.si/1/objava.jsp?sop=2009-01-3804), [78/11](http://www.uradni-list.si/1/objava.jsp?sop=2011-01-3297), [38/14](http://www.uradni-list.si/1/objava.jsp?sop=2014-01-1521) in [19/15](http://www.uradni-list.si/1/objava.jsp?sop=2015-01-0709)),
* **ZSpo** − Zakon o športu (Uradni list RS, št. [22/98](http://www.uradni-list.si/1/objava.jsp?sop=1998-01-0929), [97/01](http://www.uradni-list.si/1/objava.jsp?sop=2001-01-4794) – ZSDP-1 in [15/03](http://www.uradni-list.si/1/objava.jsp?sop=2003-01-0589) – ZOPA),
* **ZVZD-1** − Zakon o varnosti in zdravju pri delu (Uradni list RS, št. [43/11](http://www.uradni-list.si/1/objava.jsp?sop=2011-01-2039)),
* **ZDCOPMD** − Zakon o delovnem času in obveznih počitkih mobilnih delavcev ter o zapisovalni opremi v cestnih prevozih (Uradni list RS, št. [45/16](http://www.uradni-list.si/1/objava.jsp?sop=2016-01-1974) – uradno prečiščeno besedilo in [62/16 – popr.](http://www.uradni-list.si/1/objava.jsp?sop=2016-21-2682)).

# UVOD

Komisija Vlade Republike Slovenije za odkrivanje in preprečevanje dela in zaposlovanja na črno (v nadaljevanju: Komisija Vlade RS) je na podlagi 20. člena Zakona o preprečevanju dela in zaposlovanja na črno (Uradni list RS, št. [32/14](http://www.uradni-list.si/1/objava.jsp?sop=2014-01-1320) in [47/15](http://www.uradni-list.si/1/objava.jsp?sop=2015-01-1930) – ZZSDT; v nadaljevanju: ZPDZC-1) pristojna za določanje, usklajevanje in spremljanje področja preprečevanja dela in zaposlovanja na črno. Komisija Vlade RS enkrat na leto pripravi poročilo o dejavnostih in učinkih preprečevanja dela in zaposlovanja na črno ter poroča o izvajanju in učinkih tega zakona Ekonomsko-socialnemu svetu, Vladi Republike Slovenije in Inšpekcijskemu svetu Republike Slovenije do konca junija naslednjega leta za preteklo koledarsko leto.

Na podlagi ZPDZC-1 in 14. člena Direktive 2009/52/ES Evropskega parlamenta in Sveta z dne 18. junija 2009 o minimalnih standardih glede sankcij in ukrepov zoper delodajalce nezakonito prebivajočih državljanov tretjih držav (Uradni list Evropske unije, L 168/24, 30. 6. 2009) Komisija Vlade RS vsako leto opredeli dejavnosti, za katere meni, da se v njih državljani tretjih držav večinoma nezakonito zaposlujejo, in pripravi načrt inšpekcijskih pregledov. Vsako koledarsko leto pripravi tudi poročilo o opravljenih inšpekcijskih pregledih s tega področja in o ugotovitvah teh pregledov obvesti Evropsko komisijo do konca junija naslednjega leta za preteklo koledarsko leto.

Komisija Vlade RS, ustanovljena s sklepom Vlade Republike Slovenije št. 01201-10/2014/4 z dne 13. novembra 2014 in spremenjena s sklepom Vlade Republike Slovenije št. 01201-10/2014/8 z dne 16. aprila 2015, deluje v naslednji sestavi:

* dr. Andraž Rangus, predsednik komisije, Ministrstvo za delo, družino, socialne zadeve in enake možnosti,
* Mitja Žiher, namestnik predsednika komisije, Ministrstvo za delo, družino, socialne zadeve in enake možnosti,
* Igor Kovačič, Ministrstvo za pravosodje,
* Marjeta Petrač, Ministrstvo za gospodarski razvoj in tehnologijo,
* Marjetka Štemberger, Ministrstvo za finance,
* mag. Mitja Perko, Ministrstvo za notranje zadeve, Inšpektorat Republike Slovenije za notranje zadeve,
* Sonja Konestabo, Inšpektorat Republike Slovenije za delo,
* Andrejka Grlić, Tržni inšpektorat Republike Slovenije,
* Janko Kosi, Inšpektorat Republike Slovenije za infrastrukturo,
* Saša Dragar Milanovič, Inšpektorat RS za kmetijstvo, gozdarstvo, lovstvo in ribištvo,
* Tanja Varljen, Inšpektorat Republike Slovenije za okolje in prostor,
* Katja Privšek, Zdravstveni inšpektorat Republike Slovenije,
* Mateja Kozlevčar, Inšpektorat Republike Slovenije za šolstvo in šport,
* Manja Kralj, Finančna uprava Republike Slovenije,
* Zinka Prunk, Finančna uprava Republike Slovenije,
* Alojz Sladič, Generalna policijska uprava,
* Andrej Zorko, predstavnik delojemalcev, in
* Jože Smole, predstavnik delodajalcev.

Poročilo Komisije Vlade RS za leto 2016 o dejavnostih in učinkih preprečevanja dela in zaposlovanja na črno je pripravljeno na podlagi poročil in podatkov organov, ki so pristojni za nadzor nad delom in zaposlovanjem na črno.

V poročilu so predstavljene spremembe in dopolnitve zakonskih in podzakonskih predpisov, ki se neposredno ali posredno nanašajo na delo in zaposlovanje na črno, ter projekti in dejavnosti inšpekcijskih služb in drugih organov na tem področju (skupaj s podatki o številu izvedenih nadzorov, izrečenih ukrepih in njihovih finančnih učinkih v letu 2016). Opredeljeni so tudi problemi, skupaj s predlogi rešitev ter kadrovski in materialni pogoji za delo. V posebnem poglavju so navedeni ukrepi, predvideni za preprečevanje dela in zaposlovanja na črno v letu 2017. Sklepni del poročila obsega ključne ugotovitve Poročila o dejavnostih in učinkih preprečevanja dela in zaposlovanja na črno za leto 2017 in predloge glede nadaljnjega delovanja na tem področju ter predlog sklepa Vlade Republike Slovenije.

Poročilo o dejavnostih in učinkih preprečevanja dela in zaposlovanja na črno za leto 2016 vsebuje prilogo, in sicer obvestilo za Evropsko komisijo o opravljenih inšpekcijskih pregledih, ki bo komisiji na podlagi 20. člena ZPDZC-1 letos poslano že petič.

Poročilo o dejavnostih in učinkih preprečevanja dela in zaposlovanja na črno za leto 2016 je Komisija Vlade RS obravnavala in potrdila na svoji 8. seji, ki je potekala 9. maja 2017.

Poročilo o dejavnostih in učinkih preprečevanja dela in zaposlovanja na črno za leto 2016 je Ekonomsko-socialni svet obravnaval na svoji 304. redni seji, ki je potekala v petek, 7.7.2017.

# URESNIČITEV PRIPOROČIL IZ POROČILA KOMISIJE VLADE REPUBLIKE SLOVENIJE ZA LETO 2015

Vlada Republike Slovenije je poročilo Komisije Vlade RS za preprečevanje dela in zaposlovanja na črno o dejavnostih in učinkih preprečevanja dela in zaposlovanja na črno za leto 2015 obravnavala na 97. redni seji dne 21.7.2016. Predhodno, na seji dne 24. junija 2016, se je s poročilom seznanil Ekonomsko-socialni svet.

Iz Poročila o dejavnostih in učinkih preprečevanja dela in zaposlovanja na črno za leto 2015 (izdelanega maja 2016) izhajajo naslednja priporočila Komisije Vlade RS nadzornim in drugim organom za preprečevanje dela in zaposlovanja na črno:

* Organi naj še naprej pospešeno opravljajo svoje naloge;
* nadzori in rezultati teh nadzorov naj se napovedujejo v medijih z namenom opozarjanja na legalno opravljanje dela in zaposlovanja;
* organi (inšpektorati, strokovna združenja) naj še naprej sodelujejo med seboj, ter s splošno in zainteresirano strokovno javnostjo;
* nadaljevati je treba z izvajanjem koordiniranih akcij s preostalimi inšpekcijskimi službami;
* okrepiti je treba sodelovanje s socialnimi partnerji in mednarodnimi organi (inšpekcijskimi organi držav članic Evropske unije);
* organi naj proučijo letno poročilo komisije, predloge in pripombe nadzornih organov ter jih začnejo uresničevati; za ta namen naj zagotovijo pravne, kadrovske in finančne strokovnjake ter sredstva;
* nadzorni organi, pristojni za nadzor zaposlovanja državljanov tretjih držav, ki v Sloveniji prebivajo nezakonito, naj vzpostavijo ustrezne ukrepe za učinkovitejše in natančnejše statistično spremljanje morebitnih kršitev s tega področja za potrebe vsakoletnega poročila za Evropsko komisijo.

Komisija Vlade RS po pregledu lanskih priporočil in letošnjega Poročila o dejavnostih in učinkih preprečevanja dela in zaposlovanja na črno za leto 2016 ugotavlja, da je bila večina priporočil realiziranih. Nadzorni organi so dobro in korektno sodelovali med seboj. Njihovo sodelovanje je bilo učinkovito in uspešno tudi v skupnih usklajenih akcijah nadzorov in pregledov, zato se bodo take akcije nadaljevale tudi v prihodnje.

Nadzorni organi pri izvajanju predpisov s področja dela in zaposlovanja nimajo posebnih težav. Komisija Vlade RS ugotavlja, da so še vedno težave s kadrovsko podhranjenostjo. Pristojnosti in obseg dela inšpektorjev se na vseh področjih iz leta v leto povečujejo, ne pa tudi število kadrov.

# PREDPISI O ODKRIVANJU IN PREPREČEVANJU DELA IN ZAPOSLOVANJA NA ČRNO

# V REPUBLIKI SLOVENIJI V LETU 2016

**SPLOŠNO**

Temeljni predpis na področju preprečevanja dela in zaposlovanja na črno je ZPDZC-1, ki določa, kdaj se opravljanje dejavnosti ali dela šteje za delo na črno, kdaj gre za zaposlovanje na črno in kdaj za omogočanje dela na črno ter kaj je nedovoljeno oglaševanje. Ta zakon določa tudi dejavnosti in dela, ki ne štejejo za delo ali zaposlovanje na črno, ter organe, ki nadzorujejo izvajanje določb ZPDZC-1 (prvi odstavek 1. člena).

Novi ZPDZC-1 je bil sprejet konec aprila 2014, uporabljati pa se je začel 18. avgusta 2014, razen določil, ki se nanašajo na novo ureditev osebnega dopolnilnega dela. Ta se uporabljajo od 1. januarja 2015 naprej.

Na podlagi 16. člena ZPDZC-1 je bil sprejet Pravilnik o osebnem dopolnilnem delu (Uradni list RS, št. [94/14](http://www.uradni-list.si/1/objava.jsp?sop=2014-01-3850); v nadaljevanju: Pravilnik), ki je začel veljati 1. januarja 2015. Ta Pravilnik podrobneje določa dela, ki se štejejo za osebno dopolnilno delo, način priglasitve tega dela, obrazec in način poročanja o doseženem prihodku, vsebino in obliko zahtevka za pridobitev vrednotnice, vsebino in obliko vrednotnice ter druge podatke za oblikovanje prijave podatkov o zavarovalni dobi in osnovi za pokojninsko in invalidsko zavarovanje ter način njihovega posredovanja in uporabe.

**SPREMEMBE PREDPISOV**

V letu 2016 ni bilo sprememb predpisov, ki bi vplivale na področje preprečevanja dela in zaposlovanja na črno.

# NADZOR PO ZAKONU O PREPREČEVANJU DELA IN ZAPOSLOVANJA NA ČRNO

Od 18. 8. 2014 so za nadzor po ZPDZC-1 pristojni v nadaljevanju navedeni nadzorni organi.

Za nadzor in odkrivanje prekrškov na področju dela na črno, omogočanja dela na črno, zaposlovanja na črno in nedovoljenega oglaševanja, ki ga izvajajo posamezniki, ter za vodenje in odločanje v prekrškovnem postopku je pristojna **Finančna uprava Republike Slovenije** (FURS).

Za nadzor in odkrivanje prekrškov na področju dela na črno, omogočanja dela na črno, zaposlovanja na črno in nedovoljenega oglaševanja, ki se nanaša na pravne osebe in samozaposlene osebe ter na tuje pravne subjekte, ki so pravne osebe ali samozaposlene osebe, ter za vodenje in odločanje v prekrškovnem postopku je pristojen **Tržni inšpektorat Republike Slovenije** (TIRS).

Za nadzor in odkrivanje prekrškov na področju nedovoljenega oglaševanja, ki zajemajo primere, ko delodajalec objavi potrebo po delavcu za delo, ki ni vezano na njegovo registrirano ali priglašeno dejavnost, ter za vodenje in odločanje v prekrškovnem postopku je pristojen **Inšpektorat Republike Slovenije za delo** (IRSD).

Za nadzor nad kršitvami, ki se nanašajo na izpolnjevanje posebnih pogojev za opravljanje dejavnosti, so pristojni **nadzorni organi s področja prometa, kmetijstva in okolja, gozdarstva, energetike in prostora, zdravja, šolstva in športa ter notranjih zadev**.

Drugi nadzorni organi, ki niso nadzorni organi, navedeni v prvem in drugem odstavku 18. člena ZPDZC-1, in ki pri opravljanju nalog inšpekcijskega nadzora na podlagi svojih predpisov ugotovijo kršitve ZPDZC-1, preverijo dejansko stanje in o ugotovitvah sestavijo zapisnik, ki ga posredujejo pristojnemu nadzornemu organu.

***FINANČNA UPRAVA REPUBLIKE SLOVENIJE***

**Podatki o številu izvedenih nadzorov in izrečenih ukrepov**

V boju proti sivi ekonomiji, ki je ena prednostnih nalog Vlade Republike Slovenije, je Finančna uprava Republike Slovenije tudi v letu 2016 namenila posebno pozornost nadzoru nad delom in zaposlovanjem na črno.

Leta 2016 je bilo opravljenih 10.965 nadzorov, od tega 2.355 nadzorov dela na črno, 8.281 nadzorov zaposlovanja na črno in 329 nadzorov nedovoljenega oglaševanja.

V nadzorih je bilo ugotovljenih 1.482 nepravilnosti, izdanih je bilo 314 odločb, s katerimi je bilo prepovedano opravljanje dela ali dejavnosti na črno in delo posameznikov zaradi kršitev predpisov o zaposlovanju na črno. Izvedenih je bilo 1.978 prekrškovnih postopkov, v katerih je bilo izdanih 438 plačilnih nalogov in 1.540 odločb o prekršku. Izrečenih je bilo 611 opominov. Skupen znesek izrečenih glob je znašal 2.978.433 EUR.

Podanih je bilo skupno 18 ovadb oziroma naznanil za sum storitve kaznivega dejanja zaposlovanja na črno po 199. členu Kazenskega zakonika (KZ-1), vsa po prvem odstavku tega člena. Večinoma, to je v 12 primerih, je šlo za slovenske državljane, v 4 primerih za tuje državljane, v 2 primerih pa hkrati za slovenske in tuje državljane. V 13 primerih je bil na sodišče podan tudi obdolžilni predlog.

V nadaljevanju so prikazani podatki po posameznih področjih nadzora: delo na črno, zaposlovanje na črno in nedovoljeno oglaševanje.

1. **Odkrivanje in preprečevanje dela na črno**

V letu 2016 je bilo opravljenih 2.355 nadzorov dela na črno, delež nadzorov s kršitvami (377 nadzorov z ugotovljenimi kršitvami) je znašal 16 odstotkov.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| V nadzorih, povezanih z odkrivanjem in preprečevanjem dela na črno, je bilo z odločbo izrečenih 164 prepovedi opravljanja dela in dejavnosti na črno, v preostalih primerih zaznanih kršitev (213) odločb ni bilo treba izdati, ker je bila kršitev odpravljena že med postopkom oziroma pred izdajo odločbe. Izrečenih je bilo 314 prekrškovnih ukrepov, v katerih je bilo izdanih 148 plačilnih nalogov in 166 prekrškovnih odločb. V prekrškovnih postopkih je skupna višina izrečenih glob znašala 266.983 EUR, izrečenih je bilo tudi 53 opominov. Z vidika statusa so bili prekrškovni ukrepi izrečeni 210 posameznikom − državljanom Republike Slovenije, 67 posameznikom − tujim državljanom, 24 pravnim subjektom (s. p. in d. o. o.) ter 13 odgovornim osebam.

|  |
| --- |
| **Tabela 1: Nadzor dela na črno**  |
|

|  |  |  |
| --- | --- | --- |
|  | *2015*  | ***2016*** |
| Število nadzorov, opravljenih v zvezi z delom na črno | 2813 | **2355** |
| Delež nadzorov s kršitvami | 18 % | **16 %** |
| Število odločb o prepovedi opravljanja dela in dejavnosti na črno | 214 | **164** |
| Število prekrškovnih ukrepov zaradi kršitve ZPDZC in ZPDZC-1 –od tega:število plačilnih nalogovštevilo odločb o prekrškuštevilo obdolžilnih predlogov  | 358201 1552 | **314****148****166****10** |
| Znesek izrečenih glob (EUR)  | 361.932 | **266.983** |
| Število prijav | 2214 | **1830** |

 |  |

 |

Nadzor dela na črno pri posameznikih in poslovnih subjektih je FURS opravljal na podlagi lastnih zaznav sumov kršitev, na podlagi predhodnih analiz in na podlagi prejetih prijav oziroma odstopov drugih organov. Posamezni primeri dela na črno pri posameznikih so bili ugotovljeni tudi ob izvajanju drugih nalog, na primer pri nadzoru mobilnih oddelkov, velik del pri nadzoru prevozov v cestnem prometu in pri preostalih ciljno usmerjenih akcijah.

Specifika delovnega časa mobilnih oddelkov, ki je razporejen na vse dni v tednu, tudi čez konec tedna, v popoldanskih, večernih in nočnih urah, omogoča stalno prisotnost na terenu in s tem pokritost nadzora ter odkrivanje kršitev v času, ko se opravlja največ dela na črno. Stalna prisotnost na terenu in povezava mobilnih enot na terenu z operativnim komunikacijskim centrom FURS-a, ki sprejema nujne prijave in informacije o sumih kršitev, omogočata sprotno obravnavanje tudi tistih prijav, katerih nadzor je učinkovit le, če se obravnavajo nemudoma. Opisan način dela je pripomogel k temu, da je bilo v odkritih kršitvah tudi več kršitev dela na črno, ki so ga opravljali tujci, saj le-ti delo na črno opravljajo čez konec tedna in največkrat prodajajo različno blago od vrat do vrat. V 67 primerih so bili tujci sankcionirani z izrekom globe zaradi dela na črno. V 10 primerih prodaje, ki so jo opravljali tujci, je bil podan tudi obdolžilni predlog za odvzem predmetov.

1. **Odkrivanje in preprečevanje zaposlovanja na črno**

Leta 2016 je bilo opravljenih 8.281 nadzorov zaposlovanja na črno, **delež nadzorov s kršitvami (868) je znašal 10 odstotkov in je za 4 odstotke nižji v primerjavi z letom 2015**. Kršitve zaposlovanja so bile ugotovljene tudi pri 175 tujcih, državljanih EU in tretjih držav.

V nekaterih primerih ugotovljenega zaposlovanja na črno delodajalci odpravijo kršitve že med nadzorom (z zagotovitvijo ustrezne pravne podlage za delo in s prijavo v zavarovanje), torej pred izdajo odločbe o prepovedi dela posameznika, ki je zaposlen na črno. V teh primerih se izda sklep (po Zakonu o upravnem posopku − ZUP), s katerim se upravni postopek konča, v obrazložitvi sklepa pa se navedejo vsa dejstva v zvezi z ugotovljenim zaposlovanjem na črno. Z odločbo je bilo tako posameznikom izrečenih 150 prepovedi dela. Izrečenih je bilo 1603 prekrškovnih ukrepov, od tega je bilo izdanih 242 plačilnih nalogov in 1361 prekrškovnih odločb. V prekrškovnih postopkih je skupna višina izrečenih glob znašala 2.680.350 EUR, izrečenih je bilo tudi 555 opominov. Z vidika statusa so bili prekrškovni ukrepi izrečeni 302 posameznikoma − državljanoma Republike Slovenije, 116 posameznikom − tujim državljanom, 734 pravnim subjektom (s. p. in d. o. o.) ter 451 odgovornim osebam. V letu 2016 je bilo podanih tudi 18 kazenskih ovadb oziroma naznanil za sum storitve kaznivega dejanja zaposlovanja na črno po 199. členu KZ-1. Na sodišče je bil podan 1 obdolžilni predlog.

**Tabela 2: Nadzor zaposlovanja na črno**

|  |  |  |
| --- | --- | --- |
|  | *2015* | ***2016*** |
| Število nadzorov, opravljenih v zvezi z zaposlovanjem na črno | 7233 | **8281** |
| Delež nadzorov s kršitvami | 14 % | **10 %** |
| Število odločb o prepovedi zaposlovanja na črno | 166 | **150** |
| Število prekrškovnih ukrepov zaradi kršitve ZPDZC in ZPDZC-1 –od tega:število plačilnih nalogovštevilo odločb o prekršku | 1200343857 | **1603****242****1361** |
| Znesek izrečenih glob (EUR)  | 1.971.720 | **2.680.350** |
| Število prijav | 1419 | **1203** |

Nadzor zaposlovanja na črno FURS izvaja na podlagi lastnih zaznav sumov kršitev, analiz in prijav. Največ kršitev je ugotovljenih pri nadzoru prevozov v cestnem prometu in pri drugih ciljno usmerjenih akcijah na posameznih področjih (na področju gostinstva, gradbeništva, popravila motornih vozil, pekarn, taksi prevozov, vulkanizerstva, prodaje na premičnih stojnicah ter v drugih dejavnostih).

Stalna prisotnost mobilnih oddelkov na terenu in povezava mobilnih enot na terenu z operativnim komunikacijskim centrom FURS-a omogočata pokritost nadzora in odkrivanje kršitev v času in na kraju, kjer je več zaposlovanja na črno.

Pri izvedenih nadzorih je bilo **največ kršitev ugotovljenih v dejavnosti prometa, gradbeništva ter v gostinskih dejavnostih s strežbo jedi in pijač.**

1. **Nezakonito zaposlovanje državljanov tretjih držav**

Po ZPDZC-1 je prepovedano zaposlovanje na črno, za kar se šteje, če delodajalec nezakonito zaposli državljana tretje države (šesta alineja prvega odstavka 5. člena ZPDZC-1).

Leta 2016 so bile v nadzorih ugotovljene kršitve nezakonite zaposlitve državljanov iz tretjih držav pri 31 državljanih teh držav, ki so delo opravljali pri 21 delodajalcih. Nepravilnosti so bile ugotovljene pri zavezancih, ki opravljajo dejavnost gradbeništva (13), prevoza (4), gostinstva (2) in pekarn (2). Državljani tretjih držav so prihajali iz Bosne in Hercegovine, iz Makedonije in s Kosova.

**Sankcioniranje**. V prekrškovnih postopkih je bilo zaradi kršitev nezakonitega zaposlovanja državljanov tretjih držav v letu 2016 kršiteljem – delodajalcem izdanih 31 prekrškovnih odločb ali plačilnih nalogov (šesta alineja prvega odstavka 23. člena ZPDZC-1). Višina glob, izrečenih za obravnavan prekršek, je znašala 167.500 EUR. V prekrškovnem postopku je bil izrečen tudi 1 opomin.

**Poročanje Ministrstvu za javno upravo (MJU) – delodajalci z negativno referenco.** V skladu z ZPDZC-1 je FURS dolžan obveščati MJU o imenih delodajalcev, pri katerih je bil s pravnomočno prekrškovno odločbo ugotovljen prekršek nezakonitega zaposlovanja državljanov tretjih držav. Gre za seznam delodajalcev z negativno referenco, ki se jih zaradi storjenega prekrška za pet let od pravnomočnosti odločbe izloči iz postopkov javnega naročanja ali izgubijo pravico do pridobitve javnih sredstev, vključno s sredstvi Evropske unije, oziroma se jim ta pravica omeji.

V letu 2016 je FURS poročal MJU o 27 delodajalcih, v letu 2015 pa o 21 delodajalcih, pri katerih je bilo pravnomočno ugotovljeno nezakonito zaposlovanje tujcev.

1. **Odkrivanje in preprečevanje nedovoljenega oglaševanja pri posameznikih**

|  |
| --- |
| Leta 2016 je bilo opravljenih 329 nadzorov nedovoljenega oglaševanja, v katerih so bile ugotovljene nepravilnosti v 19 odstotkih primerov. Izrečenih je bilo 61 prekrškovnih ukrepov, in sicer je bilo izdanih 48 plačilnih nalogov ter 13 prekrškovnih odločb. V prekrškovnih postopkih so bile izrečene globe v višini 31.100 EUR in 3 opomini. Z vidika statusa so bili ukrepi izrečeni 56 posameznikom − državljanom Republike Slovenije, 3 posameznikom – tujcem ter dvema pravnima subjektoma.**Tabela 3: Nadzor nedovoljenega oglaševanja posameznikov**  |
|

|  |  |  |
| --- | --- | --- |
|  | *2015* | ***2016*** |
| Število nadzorov, opravljenih pri posameznikih v zvezi z nedovoljenim oglaševanjem  | 553 | **329** |
| Delež nadzorov s kršitvami | 32 % | **19 %** |
| Število prekrškovnih ukrepov zaradi kršitve ZPDZC in ZPDZC-1 – od tega: število plačilnih nalogovštevilo odločb o prekršku | **127****102****25** | **61****48****13** |
| Znesek izrečenih glob (EUR)  | 62.750 | **31.100** |
| Število prijav | 130 | **285** |

 |  |

Nadzor nedovoljenega oglaševanja FURS zagotavlja s spremljanjem medijev, z obravnavanjem prijav in tudi z zbiranjem oglasov. Poudarek je tudi na spletnem oglaševanju, kjer gre predvsem za oglaševanje prodaje, pri čemer je večja pozornost namenjena oglasom posameznikov, ki jih je bilo mogoče identificirati. Z namenom identifikacije oglaševalcev se pri nadzoru izvaja tudi zbiranje informacij pri mobilnih operaterjih in lastnikih spletnih domen. Posebej je treba poudariti, da FURS pri boju zoper nedovoljeno oglaševanje in delo na črno zelo dobro sodeluje tudi z oglaševalskimi družbami. Pri nadzoru nedovoljenega oglaševanja posameznikov se FURS srečuje s težavami pri oglaševanju na tistih spletnih straneh, ki so na tujih strežnikih, oziroma v primerih, ko so spletni naslovi registrirani prek tujih domen, pri katerih so možnost identifikacije kršitelja, izvedba nadzora in ukrepanje zelo oteženi.

Na FURS-u zaznavajo, da se oglaševalci, verjetno tudi zaradi aktivnosti FURS-a, vse bolj selijo na družbena omrežja, predvsem na facebook, kjer je identifikacija oglaševalcev težja. V takih primerih FURS v nadzorih uporablja pooblastilo za razkrivanje prikritih nakupov.

**Finančni učinki**

***Globe v prekrškovnih postopkih***

Leta 2016 je bilo v prekrškovnih postopkih v zvezi s kršitvami po ZPDZC-1 izdanih in vročenih 1.917 odločb o prekršku in plačilnih nalogov, po katerih so bile izrečene globe v skupni višini 2.978.433 EUR, kar pomeni 24 odstotkov več izrečenih glob kot leta 2015. Kot sankcija je bilo v prekrškovnih odločbah izrečenih tudi 608 opominov.

V nadaljevanju so prikazane kršitve po posameznih področjih in tudi v povezavi s tujci:

* 314 izdanih prekrškovnih odločb ali plačilnih nalogov zaradi **kršitev** **dela na črno**, od tega je bilo 67 prekrškov, v katerih so bili udeleženi tuji državljani;
* 1.603 izdanih prekrškovnih odločb ali plačilnih nalogov zaradi **kršitev** **zaposlovanja na črno**, od tega je bilo v povezavi s kršitvami tujcev izdanih:
	+ 116 prekrškovnih odločb ali plačilnih nalogov v zvezi s kršitvami posameznikov – tujcev,
	+ 4 prekrškovnih odločb ali plačilnih nalogov v zvezi s kršitvami delodajalcev, ki  so zaposlili tujca ali osebo brez državljanstva v nasprotju s predpisi o zaposlovanju tujcev (peta alineja prvega odstavka 23. člena ZPDZC-1),
	+ 31 prekrškovnih odločb ali plačilnih nalogov v zvezi s kršitvami delodajalcev glede nezakonitega zaposlovanja državljana tretje države (šesta alineja prvega odstavka 23. člena ZPDZC-1).

***Osebno dopolnilno delo – prihodek in vrednotnice***

Nadzor osebnega dopolnilnega dela se izvaja v okviru posebnega segmenta.

Na podlagi predloženih poročil o doseženih prihodkih v letu 2016 so izvajalci osebnega dopolnilnega dela (ODD) leta 2016 dosegli **2.287.551,62 EUR prihodkov**. Na podlagi podatkov, ki so jih posredovale upravne enote, je bilo v letu 2016 pridobljenih 30.351 vrednotnic za ODD.

FURS je izvajalcem ODD, ki za leto 2016 v predpisanem roku niso predložili polletnega poročila o prihodkih, doseženih iz naslova ODD, niti niso poslali obvestila, da niso dosegli nobenih prihodkov, posredoval 885 pozivov.

Na podlagi kontrole pri napovedi za odmero akontacije dohodnine od dohodkov iz naslova ODD je bilo v 258 primerih ugotovljeno, da za izvajalca ODD pred začetkom opravljanja dela ni bila pridobljena vrednotnica. V teh primerih je bila zavezancem za odmero prispevkov za pokojninsko in invalidsko zavarovanje (PIZ) in zdravstveno zavarovanje (ZZ) izdana odmerna odločba. Do teh primerov je prišlo predvsem zaradi nezadostne informiranosti posameznikov, zaradi katere le-ti niso pridobili vrednotnic v predpisanem roku (na podlagi tretjega odstavka 31. člena ZPDZC-1 pa pridobitev vrednotnice po izteku predpisanega roka ni mogoča). Ugotovljeno je tudi bilo, da je šlo v teh primerih za relativno nizko višino doseženih dohodkov iz naslova ODD, zato je bilo v skladu s 6.a členom Zakona o prekrških (ZP-1) mogoče ugotoviti, da gre za prekršek neznatnega pomena ter da se zato zavezancu, ki ni kupil vrednotnice, lahko izreče opozorilo na podlagi 53. člena ZP-1. Za vrednotnice, ki niso bile pridobljene v roku, pa je bila zavezancem tudi izdana odločba, s katero so jim bili odmerjeni prispevki, ki bi morali biti plačani po vrednotnici. Izdane so bile 104 odločbe o odmeri prispevkov iz naslova ODD, ki niso bili plačani z vrednotnico.

Na podlagi sedmega odstavka 13. člena ZPDZC-1 je FURS po uradni dolžnosti posredoval AJPES − za potrebe postopka izbrisa iz seznama posameznikov, ki opravljajo ODD − obvestila za 123 zavezancev.

***Nadzori po Zakonu o davčnem potrjevanju računov v povezavi z delom in zaposlovanjem na črno***

Uvedba davčnih blagajn ima več pozitivnih učinkov, ki se kažejo tako v povečanju prijavljenega prometa, ki izhaja iz dobav blaga in storitev, kot tudi v povečanju vplačil davka na dodano vrednost (DDV) ter v večjem številu prijav fizičnih oseb v zavarovanje.

Enega izmed pozitivnih učinkov uvedbe davčnih blagajn je mogoče prikazati tudi na podlagi povečanja prijav v zavarovanje za socialno varnost, zaradi česar so se povečala plačila prispevkov za socialno varnost ter akontacije dohodnine od dohodkov iz zaposlitve. Del teh prijav je posledica dejstva, da FURS s pomočjo podatkov v okviru davčnih blagajn nadzira tudi delo in zaposlovanje na črno. Ocenjujejo, da so se iz tega naslova v prvih devetih mesecih leta 2016 javnofinančni prihodki povečali za 15,9 milijona EUR.

Kot posreden učinek lahko upoštevamo tudi podatke o osebah, ki so se na novo vključile v sistem socialnega zavarovanja od januarja do oktobra 2016. V prvih desetih mesecih 2016 je bilo pri zavezancih, ki uporabljajo davčne blagajne, v zavarovanje na novo prijavljenih 46.836 oseb pri 15.311 delodajalcih. Od tega je 24.569 novoprijavljenih oseb, ki izdajajo račune (blagajniki).

Po ocenah znašajo devetmesečni učinki uvedbe davčnih blagajn leta 2016 na podlagi neto vplačil DDV in povečanja prijav v zavarovanje za socialno varnost ter akontacije dohodnine od dohodkov iz zaposlitve blagajnikov 54,7 milijona EUR. Podatki za celotno leto 2016 še niso na voljo.

**Primeri dobre prakse in uspešne akcije**

*Delo ali zaposlovanje na črno, ugotovljeno na podlagi uradnih podatkov FURS-a*

* Delo ali zaposlovanje na črno se ugotavlja na podlagi podatkov, razpoložljivih iz uradnih evidenc FURS-a. Ena izmed možnosti je uporaba podatkov o dodeljenih pravicah poslovanja v sistemu eDavki, na primer za oddajo obračunov na FURS, pri čemer te osebe niso zaposlene v podjetju, za katerega oddajajo obračune. S primerjavo podatkov v davčnem registru FURS ugotovi, da posamezniki – fizične osebe, ki opravljajo navedeno dejavnost, le-te nimajo registrirane (delo na črno) oziroma da delo opravljajo brez ustreznih pogodb (zaposlovanje na črno).
* Na podlagi podatkov o davčno potrjenih računih in podatkov o fizični osebi, ki je račun izdala (operater), se lahko ugotavljajo primeri zaposlovanja na črno. V primeru predloženih civilnopravnih pogodb (na primer podjemnih pogodb) pa se na podlagi podatka o datumu in času izdaje računa v povezavi s podatkom o operaterju ugotovijo tudi elementi delovnega razmerja. V teh primerih FURS zadevo preda Inšpektoratu RS za delo.

*Zaposlovanje na črno – zaposlovanje tujcev*

Na podlagi anonimne prijave zaradi kršitev zaposlovanja na črno (tudi tujcev) in izplačila plač v gotovini je bil opravljen nadzor pri gospodarski družbi. V nadzoru je sodelovalo skupaj 93 oseb iz FURS-a in Ministrstva za notranje zadeve (MNZ).

Poleg delavcev, ki so v rednem delovnem razmerju pri nadzirani družbi, je delo v družbi opravljalo tudi 46 delavcev sedmih podizvajalcev in njihovih štirih podizvajalcev.

Ugotovljeno je bilo:

* da določeno število delavcev v času nadzora ni bilo prijavljeno pri delodajalcu − podizvajalcu,
* da šest delavcev ni imelo nobene ustrezne zavarovalne podlage ter
* da je delo opravljal tujec, ki ni imel dovoljenja za bivanje v Republiki Sloveniji (in je bil izgnan iz države).

V nadzoru so bile ugotovljene kršitve zaposlovanja na črno pri 19 delavcih. Kršitve zaposlovanja na črno so bile ugotovljene tako pri nadzirani gospodarski družbi kot tudi pri podizvajalcih.

*Delo na črno – nadaljevanje opravljanja dejavnosti po izbrisu*

V postopku nadzora se pogosto ugotovi, da pravni subjekti po izbrisu nadaljujejo z opravljanjem iste dejavnosti, kar dokazuje naslednji primer. V nadzoru je bilo ugotovljeno, da trije delavci opravljajo tesarska dela na terasi stanovanjskega objekta. Na dvorišču sta bili parkirani dve vozili z oznakami podjetja. Po zahtevi uradnih oseb FURS-a za predložitev osebnih dokumentov so delavci – tujci pobegnili z gradbišča. Lastnik hiše je povedal, da je številko podjetja našel na internetu in da dela izvajajo trije delavci. Za izvedbo dela se je lastnik hiše dogovoril z enim od delavcev, ki so v času nadzora izvajali dela. Glede na napise na vozilih sta uradni osebi pridobili podatke o podjetju in njeni odgovorni osebi. Na klic uradnih oseb FURS-a se je odzval moški, ki je v telefonskem pogovoru potrdil, da izvaja tesarska dela. Ugotovljeno je bilo, da gre za osebo, ki je bila v preteklosti ustanovitelj, direktor in zaposleni v zadevnem podjetju, v času nadzora pa brezposelni in prejemnik denarnega nadomestila.

*Delo na črno – akcija, koordinirana s Policijo*

Nadzor se je začel na podlagi informacije iz medijev in iz oglaševanja na spletnih straneh. Na naslovu, kjer je bil nadzor tudi izveden, naj bi se pod krinko erotične masaže opravljala prostitucija. V akciji so sodelovali Policija, Inšpektorat Republike Slovenije za delo (IRSD), Tržni inšpektorat Republike Slovenije (TIRS) in FURS. V nadzoru je bilo ugotovljeno, da ima na zadevni lokaciji nadzorovano podjetje svoje poslovne prostore (sobe s posteljami, sanitarijami in kopalnico) za opravljanje masaž. V času nadzora je delo opravljalo 6 oseb, ena Slovenka in pet tujk. Pred vhodom v objekt je bila nameščena tabla z vidnimi oznakami podjetja in delovnim časom, pri vhodu v poslovne prostore je bila pisarna, v kateri je delo varnostnika opravljal slovaški državljan, zaposlen pri nadzorovanem podjetju.

V nadzoru so bile ugotovljene naslednje kršitve:

* delo na črno, za kar je bila pravni osebi izdana odločba o prepovedi opravljanja dejavnosti, saj dejavnosti, ki jo je opravljala, ni imela ustrezno registrirane,
* zaposlovanje na črno, za kar so bile vsem dekletom izdane odločbe, s katerimi se jim je prepovedalo opravljanje dela pri delodajalcu;
* pri pravni osebi je bilo ugotovljeno tudi nedovoljeno oglaševanje neregistrirane dejavnosti.

Policija je zoper odgovorne v podjetju nadaljevala z zbiranjem obvestil v smeri dokazovanja kaznivega dejanja (KD) trgovine z ljudmi (113. člen KZ-1).

***TRŽNI INŠPEKTORAT REPUBLIKE SLOVENIJE***

**Podatki o številu izvedenih nadzorov in izrečenih ukrepov**

Tržni inšpektorat RS je v letu 2016 v 5070 primerih preverjal spoštovanje določil ZPDZC-1. Zaradi ugotovljenih kršitev je bilo izvedenih 779 ukrepov, in sicer je bilo izdanih 154 odločb o prepovedi opravljanja dejavnosti, 139 opozoril po Zakonu o inšpekcijskem nadzoru (ZIN), 54 glob, 196 opominov in 236 opozoril po ZP-1.

Tržni inšpektorji načeloma pri vseh nadzorih ugotavljajo pravno istovetnost subjekta, ki opravlja dejavnost, med drugim preverijo tudi vpis dejavnosti v temeljni akt oziroma registracijo, razen kadar gre za subjekt, ki je bil že večkrat predmet nadzora. V veliko primerih se zgodi, da zavezanec dejavnosti nima vpisane v svoj temeljni akt iz razloga, ker dejavnosti sam ne zna uvrstiti v pravilno šifro ali pa tega ne zna niti registrski organ. V takem primeru so inšpektorji, ob upoštevanju načela sorazmernosti, zavezancu postavili rok za odpravo nepravilnosti in v večini primerov so zavezanci nepravilnosti takoj odpravili.

TIRS nadzira tudi nekaj področnih predpisov, s katerimi so za opravljanje dejavnosti predpisana posebna dovoljenja. Za opravljanje nekaterih obrtnih dejavnosti si je treba pridobiti obrtno dovoljenje, prav tako je potrebno posebno dovoljenje oziroma licenca za opravljanje dejavnosti organiziranja in prodaje turističnih aranžmajev.

Nedovoljeno oglaševanje po določilih ZPDZC-1 so inšpektorji preverjali v 34 primerih in zaradi ugotovljenih kršitev izrekli 18 ukrepov, in sicer 9 opominov in 9 glob.

Prav tako so inšpektorji čez vse leto preverjali tako imenovano čezmejno poslovanje, torej poslovanje subjektov s sedežem v državah članicah Evropske unije na slovenskem ozemlju, pri čemer so obravnavali 13 tujih subjektov, večinoma je šlo za gradbenike in trgovce. Kršitev v zvezi z določili ZPDZC-1 iz svoje pristojnosti TIRS ni ugotovil, je pa bilo v enem primeru ugotovljeno delo na črno, ki ga je opravljal madžarski državljan, zaradi česar je bila zadeva predana v nadaljnjo obravnavo pristojnemu organu, tj. FURS-u. Poročila o ugotovitvah posameznih nadzorov TIRS objavlja na svojih spletnih straneh.

Nadzor dela na črno je bil dolga leta prednostna naloga TIRS, saj so se nadzorovali posamezniki, ki so opravljali delo na črno. Zdaj pa se nadzorujejo le registrirani zavezanci, kljub temu pa se še vedno pojavlja precejšnje število kršitev. **V letu 2016 so inšpektorji opravili 1000 več nadzorov po določilih ZPDZC-1 kot leto prej, izrekli pa so 57 manj ukrepov kot v letu prej,** kar pa še ne pomeni, da je stanje na trgu urejeno, čeprav gre za manjše kršitve. V luči čim večje urejenosti trga bo TIRS tudi v nadaljevanju spremljal to področje.

**Finančni učinki**

Tržni inšpektorji so v letu 2016 zaradi kršitev določil ZPDZC-1 izrekli za 169.384,08 EUR glob, od tega so jih zavezanci prostovoljno plačali 39.476,06 EUR (od tega za 22.870 EUR kot priznano polovico izrečene globe, kar kršiteljem omogoča ZP-1), terjatve v višini 74.034,08 EUR pa je TIRS prenesel v izterjavo na FURS.

**Primeri dobre prakse in uspešne akcije**

Posebnih koordiniranih akcij zgolj na področju ZPDZC-1 v letu 2016 ni bilo, saj področje dela na črno v okviru, ki ga nadzira TIRS, ni posebej problematično. Je pa TIRS v letu 2016 skupaj z drugimi inšpekcijami in Policijo opravil naslednje nadzore: fitnes, gostinske dejavnosti, izdajanje računov, nelegalno postavljen objekt, nepoštene poslovne prakse, taksi dejavnosti, pekarne, peskokop, prodaja alkohola in tobačnih izdelkov, prodaja na premičnih stojnicah, prodaja od vrat do vrat, prodaja pirotehničnih izdelkov, rafting, skladnost osebne varovalne opreme in sobodajalstvo. Pri vseh teh dejavnostih se praviloma preverja ustreznost registracije oziroma vpisa dejavnosti v temeljni akt.

Posredno k preprečevanju dela na črno oziroma sive ekonomije pripomore tudi nadzor izdajanja računov, ki so ga v sodelovanju s FURS-om poostreno izvajali v letu 2016, ko je začel veljati Zakon o davčnem potrjevanju računov, ki je uvedel tako imenovane davčne blagajne. V letu 2016 je TIRS tako izvedel 8512 nadzorov spoštovanja določil Zakona o davčnem potrjevanju računov in zaradi ugotovljenih nepravilnosti izrekel 407 ukrepov.

TIRS sodeluje tudi z različnimi stanovskimi združenji (Obrtno podjetniška zbornica, Gospodarska zbornica, Trgovinska zbornica), predvsem z vidika preventive z različnimi izobraževanji.

***INŠPEKTORAT REPUBLIKE SLOVENIJE ZA DELO***

**Podatki o številu izvedenih nadzorov in izrečenih ukrepov**

Ker je od avgusta 2014 v skladu z novim ZPDZC-1 FURS tisti, ki je primarno pristojen za nadzor izvajanja prepovedi zaposlovanja na črno, ostaja vloga Inšpektorata RS za delo (IRSD) na tem področju zelo omejena.

V letu 2016 so inšpektorji za delo zabeležili 35 kršitev prepovedi zaposlovanja na črno. Ker preverjanje zakonodaje na tem področju ni več v pristojnosti Inšpektorata za delo (razen v segmentu, ki se nanaša na objavo potrebe po delavcu za delo, ki ni vezano na delodajalčevo registrirano ali priglašeno dejavnost, kjer niso ugotovili kršitev), inšpektorji evidentirajo te kršitve samo v primerih, ko pri delodajalcu ob obravnavi drugih delovnopravnih vprašanj naletijo tudi na zaposlovanje na črno (na primer opravljanje poskusnega dela brez sklenjene pogodbe o zaposlitvi). Inšpektorji za delo pa imajo v skladu z 19. členom ZPDZC-1 možnost, da v primeru suma zaposlitve na črno izdajo odločbo, s katero prepovejo opravljanje dela posamezniku, ki je zaposlen na črno, in o tem nemudoma seznanijo FURS. Tudi sicer prejete prijave, iz katerih izhaja sum glede kršitve prepovedi zaposlovanja na črno, IRSD redno odstopa v reševanje FURS.

Na podlagi ugotovljenih kršitev so inšpektorji za delo v letu 2016 v skladu z ZP-1 ukrepali po hitrem prekrškovnem postopku in izdali odločbo o prekršku v 15 primerih (vključno s plačilnimi nalogi) ter izrekli še 2 opozorili na podlagi ZP-1. Podali so tudi 1 naznanilo kaznivega dejanja.

Inšpektorji so na podlagi 4. točke 19. člena Zakona o inšpekciji dela (ZID-1) zaradi ugotovljenega zaposlovanja na črno izdali 15 odločb, s katerimi so prepovedali opravljanje dela delavcev ali delovnega procesa oziroma uporabo sredstev za delo do odprave nepravilnosti, in še 6 odločb na podlagi tretjega odstavka 19. člena ZPDZC-1, s katerimi so prepovedali opravljanje dela posamezniku, ki je zaposlen na črno.

**Finančni učinki**

Inšpektorji za delo so v izrečenih ukrepih izrekli za 53.051,88 EUR glob.

**Primeri dobre prakse in uspešne akcije**

Inšpektorji so sodelovali v različnih koordiniranih akcijah, najpogosteje s Policijo, FURS, TIRS, Zdravstvenim inšpektoratom RS, Inšpektoratom RS za notranje zadeve, Inšpektoratom RS za infrastrukturo, Inšpektoratom RS za varstvo pred naravnimi in drugimi nesrečami itd. Statistično niso posebej spremljali podatkov o vseh aktivnostih, izvedenih z drugimi nadzornimi organi. IRSD poroča, da so pri izvajanju akcije nadzora nad izvajanjem delovnopravne zakonodaje in zakonodaje s področja varnosti in zdravja pri delu v gostinskih obratih k sodelovanju povabili FURS. S FURS-om so sodelovali tudi pri izvajanju akcije nadzora pri taksi prevoznikih. Pri izvajanju akcije nadzora nad izvajanjem delovnopravne zakonodaje ter predpisov s področja varnosti in zdravja pri delu v dejavnosti zasebnega varovanja so sodelovali z Inšpektoratom RS za notranje zadeve. Pri izvajanju akcije nadzora nad izvajanjem delovnopravne zakonodaje v dejavnosti prometa je IRSD sodeloval z Inšpektoratom RS za infrastrukturo.

Inšpektorji za delo so sodelovali še v nekaterih skupnih akcijah oziroma nadzorih, ki so bili organizirani v okviru regijskih koordinacij, kar štejejo za potrebno in ocenjujejo kot uspešno.

Z namenom učinkovitejšega odkrivanja in preprečevanja kršitev ter tudi ukrepanja so pri svojem delu še intenzivirali sodelovanje s socialnimi partnerji in nekaterimi nadzornimi institucijami v Republiki Sloveniji. Sodelovali so tudi z različnimi mednarodnimi organi oziroma organizacijami, državnimi organi RS in nevladnimi organizacijami. Na mednarodnem področju so sodelovali z inšpekcijskimi organi držav članic EU v segmentu napotenih delavcev, in sicer preko informacijskega sistema za izmenjavo informacij za notranji trg (IMI).

***NADZORNI ORGANI S PODROČJA PROMETA, KMETIJSTVA IN OKOLJA, GOZDARSTVA, ENERGETIKE IN PROSTORA, ZDRAVJA, ŠOLSTVA IN ŠPORTA TER NOTRANJIH ZADEV***

1. ***Inšpektorat Republike Slovenije za infrastrukturo***

**Podatki o številu izvedenih nadzorov in izrečenih ukrepov**

Število obravnavanih primerov dela na črno v upravnem postopku glede na subjekte:

* + pravne osebe: 1 (po ZPCP-2)
	+ samostojni podjetniki: 2 (oba po ZPCP-2)
	+ posamezniki (fizične osebe): 2 (oba po ZPDZC-1)

 SKUPAJ: 5

Opomba: ZPCP-2 – Zakon o prevozih v cestnem prometu.

Pri nadzoru dejavnosti prevozov blaga in potnikov v cestnem prometu je Inšpekcija za cestni promet izvedla 882 inšpekcijskih postopkov in pri tem v 5 primerih ugotovila kršitve v povezavi z delom črno. Na podlagi ugotovljenega so bile izdane odločbe o prepovedi opravljanja prevozov potnikov ali blaga do pridobitve licence (v 3 primerih – 2-krat samostojnima podjetnikoma in 1-krat pravni osebi) ter odločbe o prepovedi opravljanja taksi prevozov fizičnim osebam (v 2 primerih).

Število obravnavanih primerov dela na črno v prekrškovnem postopku: 6-krat plačilni nalog.

Ena globa je bila izrečena pravni osebi, 2 globi samostojnima podjetnikoma in 3 globe posamezniku (fizični osebi).

**Finančni učinki**

Finančni učinki izrečenih sankcij:

* število izrečenih glob: 6
* znesek izrečenih glob: 15.000 EUR
* znesek plačanih glob: 6.500 EUR (plačilo ½ izrečene globe)

Neplačane globe so posredovane v izterjavo FURS-u.

**Primeri dobre prakse in uspešne akcije**

Naloge s področnih nadzorov inšpekcije za cestni promet Inšpektorata RS za infrastrukturo se izvajajo v skladu s plani dela (letni, mesečni, tedenski). Na področju nadzora dejavnosti prevozništva načrtujejo, organizirajo in koordinirajo tudi akcije z drugimi nadzornimi organi. Pri inšpekcijskih pregledih so inšpektorji za cestni promet pozorni na morebitno opravljanje dela na črno, v pretekli praksi pa se je pokazalo, da so tovrstne kršitve prisotne predvsem v taksi dejavnosti in v drugih oblikah prevoza potnikov z osebnimi vozili, redkeje v dejavnosti prevoza blaga ali prevoza potnikov z avtobusi.

Kot primer dobre prakse izpostavljajo organiziranje in koordiniranje skupnih nadzorov izvajanja taksi dejavnosti v sodelovanju z različnimi drugimi nadzornimi organi.

Akcija: Nadzor taksi dejavnosti.

Čas akcije: Leto 2016 v dopoldanskih, popoldanskih in večernih urah.

Kraj akcije: Ljubljana (pogosteje), Koper, Portorož, Nova Gorica, Kranj, Bled, Brnik, Velenje, Trbovlje, Slovenska Bistrica, Celje in Rogaška Slatina.

Število akcij*:* V letu 2016 je bilo organizirano 30 skupnih akcij

Sodelujoči:

* *Urad RS za meroslovje:* sodelovanje v 16 skupnih akcijah;
* *Tržni inšpektorat RS:* sodelovanjev 8 skupnih akcijah;
* *Finančna uprava RS:* sodelovanje v 8 skupnih akcijah;
* *Policija (PP Ljubljana Center):* sodelovanje v vseh skupnih akcijah, ki so potekale v nočnem času;
* *Inšpektorat MU MOL:* sodelovanje v 26 skupnih akcijah.

Kratek opis poteka akcij: akcije so potekale v dopoldanskem in popoldanskem času ter v večernih urah. Nadzor nad taksi prevozniki se je izvajal na taksi postajališčih na celotnem območju Ljubljane, prav tako so bili kontrolirani taksi prevozi na relacijah med kontrolnimi točkami. V drugih krajih je bil izveden nadzor nad opravljanjem taksi prevozov na taksi postajališčih.

Pobude in predlogi: glede na občutljivost problematike prevoza potnikov v taksi dejavnosti, v zvezi s katero IRSI prejme tudi precej prijav, in dejstvo, da se še zmeraj odkrivajo taksi prevozniki, ki nimajo urejene licence za opravljanje dejavnosti, bo IRSI s tovrstnimi koordiniranimi nadzori ob sodelovanju preostalih organov nadaljeval.

Inšpekcija za cestni promet IRSI, predvsem v postopkih nadzora na sedežih prevoznih podjetij po Zakonu o delovnem času in obveznih počitkih mobilnih delavcev ter o zapisovalni opremi v cestnih prevozih (ZDCOPMD), pri pregledu aktivnosti voznikov po tahografskih izpisih odkriva utemeljene sume zaposlovanja na črno. V navedenih primerih se ugotovitve z listinskimi dokazili posredujejo FURS-u, kot pristojnemu organu glede zaposlovanja na črno.

1. ***Inšpektorat Republike Slovenije za okolje in prostor***

**Podatki o številu izvedenih nadzorov in izrečenih ukrepov**

Inšpektorat RS za okolje in prostor je v letu 2016 v skladu z dodeljenimi pooblastili izvajal nadzor in opravljal naloge inšpekcijskega nadzora nad izvajanjem predpisov na gradbenem, stanovanjskem in geodetskem področju ter področju okolja, narave in vod, urejanja prostora in naselij, graditve objektov in izvedbe gradbenih konstrukcij ter izpolnjevanja bistvenih zahtev za objekte, stanovanjske zadeve in geodetske dejavnosti.

**Pri opravljanju nadzora v okviru pristojnosti iz ZPDZC-1, ki se nanašajo na izpolnjevanje posebnih pogojev za opravljanje dejavnosti, ni bilo ugotovljenih kršitev** .

Gradbena inšpekcija je s kontrolo pogodb med udeleženci pri graditvi, pooblastil odgovornih vodij del in posameznih del ter odgovornih nadzornikov itd. v okviru rednih in izrednih pregledov gradbišč posredno kontrolirala tudi področje dela in zaposlovanja na črno. Leta 2016 je pri preverjanju morebitnih kršitev ZPDZC-1 ugotovila en sum kršitve in s tem seznanila policijo.

**Primeri dobre prakse in uspešne akcije**

Gradbena inšpekcija je v letu 2016 opravila koordinirano akcijo v zvezi z nadzorom nad delom nadzornikov in odgovornih nadzornikov, predvsem pri gradnji zahtevnih ali manj zahtevnih objektov. Akcija je bila usmerjena v preverjanje, ali nadzorniki in odgovorni nadzorniki izpolnjujejo z zakonom določene pogoje za opravljanje svojega dela. V okviru akcije je bilo opravljenih 320 nadzorov in uvedenih 335 postopkov.

1. ***Inšpektorat Republike Slovenije za kmetijstvo, gozdarstvo, lovstvo in ribištvo***

**Podatki o številu izvedenih nadzorov in izrečenih ukrepov**

Gozdarska inšpekcija je v letu 2016 izvedla 224 nadzorov izvajalcev del v gozdovih, pri čemer je preverjala tudi delovno razmerje zaposlenih oseb. V 8 primerih je ugotovila sum kršitev določb ZPDZC-1, kar je odstopila v reševanje FURS-u.

**Primeri dobre prakse in uspešne akcije**

V letu 2016 je gozdarska inšpekcija pridobila elektronski dostop do registra Zavoda za zdravstveno zavarovanje. S tem ji je omogočen hiter dostop do podatkov o zavarovanju posameznika in tudi vpogled v seznam zaposlenih pri posameznem delodajalcu. Slednje ji je v veliko pomoč pri odkrivanju in preprečevanju dela na črno, saj lahko neposredno preverijo izjave zavezancev v uradnem registru.

1. ***Zdravstveni inšpektorat Republike Slovenije***

**Podatki o številu izvedenih nadzorov in izrečenih ukrepov**

|  |  |
| --- | --- |
|  | **1−12** |
| **Število opravljenih inšpekcijskih pregledov** | **1548** |
| **Odločba o prepovedi opravljanja dejavnosti** | 23 |
| **Upravna opozorila po ZIN** | 3 |
| **Sklep o denarni kazni** | **2** |
| **Upravni ukrepi skupaj** | **28** |
| **Globa po ZPDZC-1** | 32 |
| **Opomin po ZPDZC-1** | 16 |
| **Opozorilo za storjen prekršek po ZP-1** | 1 |
| **Prekrškovne sankcije in ukrepi skupaj** | **49** |
| **Skupno število vseh ukrepov in sankcij**  | **77** |

**Finančni učinki**

Skupni znesek glob, izrečenih v prekrškovnem postopku za kršitve ZPDZC-1, je znašal 40.320 EUR.

**Primeri dobre prakse in uspešne akcije**

Zdravstveni inšpektorat RS (ZIRS) je največ kršitev zaznal pri izvajanju rednih inšpekcijskih pregledov, v okviru katerih je glede na določbe Zakona o zdravniški službi ugotavljal morebitne primere dela brez licence na področju zdravniške službe in izvajanja zdravstvene dejavnosti brez ustreznega dovoljenja oziroma izvajanja zdravstvene dejavnosti, ki ni v skladu z dovoljenjem, izdanim na podlagi Zakona o zdravstveni dejavnosti.

1. ***Inšpektorat Republike Slovenije za šolstvo in šport***

**Podatki o številu izvedenih nadzorov in izrečenih ukrepov**

**V letu 2016 je IRSŠŠ v** obdobju od 1. 1. 2016 do 31. 12. 2016 prejel **72 pobud** v zvezi z domnevnimi kršitvami zakonodaje s področja dela in zaposlovanja na črno, od tega na področju šolstva 33 in 39 s področja športa. Od tega je bilo **21 pobud**, ki so se nanašale na domnevno delo na črno zaradi nepravilnosti pri zaposlovanju in razpisih delovnih mest oziroma domnevno neustrezne izobrazbe strokovnih delavcev v zavodih. Na podlagi Strateških usmeritev in prioritet IRSŠŠ za leto 2016 in na podlagi letnega programa IRSŠŠ pojasnjuje, da je upoštevaje oceno tveganja na delovnem področju v letu 2016 na področju športa v okviru rednih inšpekcijskih nadzorov med drugim načrtoval tudi nadzor na področju izpolnjevanja pogojev za opravljanje nalog v športu nacionalnega pomena, pri čemer se je nadzor nanašal tudi na ustrezno izobrazbo oziroma usposobljenost strokovnih delavcev, kar spada na področje dela na črno. V teh primerih je bilo pregledanih **60 zavezancev**.

Pobudev zvezi z delom na črno na področju šolstva zadevajo samostojne podjetnike, ki imajo registrirano dejavnost v standardni klasifikaciji dejavnosti (SKD) pod šifro dnevno varstvo otrok, pri čemer pa dejavnost ni vpisana v ustrezen register (glede na določbe šolske zakonodaje), zato te primere obravnavajo kot delo na črno. Prav tako kot delo na črno vodijo primere zasebnih vrtcev, katerih ustanoviteljice so pravne osebe, ki se ne vpišejo v razvid izvajalcev programov za predšolske otroke na podlagi 34. člena Zakona o organizaciji in financiranju vzgoje in izobraževanja (ZOFVI). Kot delo na črno so opredelili tudi posamezne primere pobud, ki so se nanašale na domnevne nepravilnosti pri zaposlovanju in objavi razpisov oziroma na neustrezne izobrazbene pogoje zaposlenih, pri čemer so z vidika pristojnosti šolske inšpekcije lahko preverjali ustreznost izobrazbenih pogojev zaposlenih.

Delo na črno na področju športa je bilo ugotovljeno v primerih, ko posamezni strokovni delavci v športu niso imeli ustrezne izobrazbe ali ustrezne usposobljenosti, določene v 26. členu Zakona o športu (ZSpo).

Vsebinsko so se inšpekcijski postopki na področju dela na črno nanašali na:

* izvajanje varovanja otrok (7);
* neustrezen vpis v razvid izvajalcev (3);
* dodatno delo učitelja v povezavi s plačevanjem staršev za storitev (1);
* nepravilnosti pri zaposlovanju, neustrezna izobrazba (22);
* neustrezno izobrazbo ali strokovno usposobljenost delavcev na področju športa − izvajanje skupinskih vadb – (39 pobud in 60 po uradni dolžnosti).

Izrečeni so bili naslednji ukrepi:

* izdanih je bilo **6 odločb o prepovedi** opravljanja dejavnosti ter **2** **ureditveni odločbi;**
* v 18 primerih so bila zavezancem izrečena opozorila na zapisnik v skladu z drugim in tretjim odstavkom 33. člena ZIN ter določeni rok za odpravo kršitev;
* izrečeno je bilo 1 pisno opozorilo na podlagi 51. člena ZP-1.

Prejete pobude (vsebine, ki so se nanašale na zaposlovanje) so v delih, povezanih z domnevnim delom na črno, odstopili v reševanje pristojnim organom.

V letu 2016 je bilo na novo uvedenih 10 prekrškovnih postopkov, in sicer :

* zaradi zavajujočega oglaševanja na podlagi določb Zakona o varstvu potrošnikov (ZVPot)so bili izrečeni 4 opomini;
* na podlagi ZPDZC-1 so izrekli 2 globi in 10 opominov zaradi kršitev 21. člena, in sicer :
	+ - * + prvega odstavka (2 kršitvi);
				+ drugega odstavka (6 kršitev);
				+ petega odstavka (3 kršitve);
				+ šestega odstavka (1 kršitev).

**Finančni učinki**

Skupno sta bili izrečeni 2 globi v višini 2520 EUR in 14 opominov.

**Primeri dobre prakse in uspešne akcije**

Z vidika spoštovanja pravic otrok in zagotavljanja njihove varnosti v predšolskem obdobju kot pozitivne ocenjujejo inšpekcijske preglede v primerih varovanja otrok ali izvajanja vrtčevske dejavnosti, saj je področje pregledano z vidika spoštovanja zakonodaje na več področjih, pri tem pa se lahko tudi že sprejemajo ukrepi s področja dela na črno.

1. ***Inšpektorat Republike Slovenije za notranje zadeve***

**Podatki o številu izvedenih nadzorov in izrečenih ukrepov**

Inšpektorji Inšpektorata RS za notranje zadeve (IRSNZ) so v okviru svoje pristojnosti v letu 2016 opravili skupaj 691 inšpekcijskih nadzorov. V vseh teh nadzorih so bili inšpektorji pozorni tudi na vse oblike morebitnega dela in zaposlovanja na črno. Posebna pozornost je bila usmerjena na področje zasebnega varovanja, kjer je bilo tudi največ pritožb glede tega, da so varnostniki opravljali delo na črno, da so opravili bistveno večje število ur, kot je določeno s pogodbo, da so prejemali plačila neposredno »na roko« ipd. Na področju zasebnega varovanja je bilo tako izvedenih 447 inšpekcijskih nadzorov, pri čemer so inšpektorji v vseh primerih ugotavljali tudi morebitne nepravilnosti oziroma kršitve s tega področja. V inšpekcijskih nadzorih je bilo zaznanih 20 različnih kršitev oziroma nepravilnosti, ki so bile v nadaljnjo obravnavo odstopljene predvsem Inšpektoratu za delo in Finančni upravi RS.

**Primeri dobre prakse in uspešne akcije**

Primer dobre prakse je sodelovanje z delovno inšpekcijo. Na podlagi predhodnega dogovora vodstev IRSNZ in delovne inšpekcije so bili v začetku leta izvedeni skupinski nadzori na področju zasebnega varovanja, in sicer na posameznih objektih, kjer se je izvajalo varovanje. Nadzori so bili izvedeni po celotni Sloveniji, skupno več kot 40 inšpekcijskih nadzorov. Inšpektorji IRSNZ so preverjali sistem varovanja, delovni inšpekcija pa vse v povezavi z delovnim časom, izplačili in varstvom pri delu. V nadaljevanju je vsak inšpektor v primeru ugotovljenih nepravilnosti nadaljeval z nadzorom čez vse leto in ga razširil tudi na druga področja oziroma zavezance.

**UGOTOVLJENE TEŽAVE IN PREDLOGI REŠITEV**

***FINANČNA UPRAVA REPUBLIKE SLOVENIJE***

* **Fiktivne zaposlitve oziroma posojanje delovne sile na podlagi pogodb o poslovnem sodelovanju**

V nadzorih je bilo ugotovljeno, da delavci ne opravljajo dela pri delodajalcu, ampak pri drugem podjetju. Delodajalec in podjetje, pri katerem ti delavci dejansko opravljajo dela, praviloma skleneta pogodbo o poslovnem sodelovanju za opravljanje določenih storitev in na podlagi te pogodbe delodajalec podjetju izstavi račun, s katerim zaračuna storitve po pogodbi. V nadzoru pa se ugotavlja, da v vseh primerih ne gre za izvajanje storitev in da te pogodbe prikrivajo pravilno vsebino poslovnega dogodka, ki pa je »posredovanje delavcev« oziroma zagotavljanje dela delavcev uporabniku.  Za opravljanje dejavnosti zagotavljanja dela delavcev uporabniku pa mora pravni subjekt izpolnjevati določene pogoje, saj gre za regulirano dejavnost, in sicer: ustrezna priglasitev dejavnosti po standardni klasifikaciji dejavnosti SKD 78.200 – posredovanje začasne delovne sile v aktu o ustanovitvi oziroma vpis v register ter dovoljenje ministrstva, pristojnega za delo in vpis v  ustrezni register, česar pa delodajalci v opisanih primerih niso izpolnjevali.

Postavlja se vprašanje, ali gre v teh primerih:

− za opravljanje dejavnosti posredovanja začasne delovne sile, ki je dejanski delodajalec nima registrirane in zgolj posoja te delavce drugemu uporabniku – to so kršitve dela na črno,

− ali pa gre za kršitve zaposlovanja na črno pri uporabniku delovne sile.

FURS želi opozoriti tudi na problematiko, zaznano na področju delitvene ekonomije, in sicer se pojavljajo težave pri prepoznavi posameznikov, ki opravljajo delo na črno, in pri pridobivanju podatkov od lastnikov spletnih platform.

***TRŽNI INŠPEKTORAT REPUBLIKE SLOVENIJE***

Tržni inšpektorat RS je pri nadzoru izpoljevanja pogojev iz ZPDZC-1 zaznal težavo glede nadzora nad izvajanjem določb Zakona o varnosti in zdravju pri delu (ZVZD-1).

Tržni inšpektorat RS je pristojno ministrstvo že opozoril na to, da ZPDZC-1 v drugem odstavku 18. člena za nadzor ne določa Inšpektorata RS za delo, čeprav predpisi iz pristojnosti tega inšpektorata za opravljanje dejavnosti predpisujejo posebna dovoljenja.

Po zdaj veljavni ureditvi sta za nadzor nad upoštevanjem določb 3. člena ZPDZC-1 v delu, ki se nanaša na poslovanje pravnih subjektov ter s tem povezano registracijo dejavnosti/vpis dejavnosti v temeljni akt, pristojna Tržni inšpektorat RS in Finančna uprava RS. Nadzor pravnih subjektov v delu, ki se nanaša na izpolnjevanje posebnih pogojev za opravljanje dejavnosti, pa po drugem odstavku 18. člena ZPDZC-1 opravljajo področni inšpektorati, vsak na svojem področju.

ZVZD-1 v 63. členu predpisuje dovoljenje za opravljanje naslednjih strokovnih nalog:

− obdobne preiskave škodljivosti v delovnem okolju;

− obdobni pregledi in preizkusi delovne opreme, ki se izdajo pravni osebi oziroma samostojnemu podjetniku posamezniku, če izpolnjuje kadrovske, organizacijske, tehnične in druge pogoje.

V skladu z 71. členom ZVZD-1 nadzor nad izpolnjevanjem določb zakona, predpisov, izdanih na njegovi podlagi, in drugih predpisov o varnosti in zdravju pri delu ter nad varnostnimi ukrepi, določenimi s splošnimi akti delodajalca in kolektivnimi pogodbami, opravlja inšpekcija za delo.

ZVZD-1 za primere, ko se dejavnost opravlja brez ustreznega dovoljenja, ne vsebuje ne kazenskih ne upravnih ukrepov.

V takem primeru se torej neposredno uporabijo določbe ZPDZC-1, ki predvideva obe vrsti ukrepanja, vendar pa ZPDZC-1, kot je bilo navedeno že zgoraj, ne daje pristojnosti ukrepanja Inšpektoratu RS za delo, v čigar pristojnost spada ZVZD-1, pač pa lahko v takem primeru ukrepata Tržni inšpektorat RS in Finančna uprava RS.

TIRS meni, da takšna ureditev ni smiselna in da bi za ukrepanje po ZPDZC-1 zaradi kršitve ZVZD-1 moral biti pristojen Inšpektorat za delo, ki že po sami naravi stvari opravlja inšpekcijski nadzor pri pravni osebi (ali delodajalcu), izvajalki nalog varnosti in zdravja pri delu, in navadno v takem primeru tudi **ugotovi**, da je bila storitev iz 63. člena opravljena brez predpisanega dovoljenja, kar pomeni kršitev prve alineje prvega odstavka 3. člena ZPDZC-1, nato pa ugotovitve odstopi drugemu organu (Tržnemu inšpektoratu RS), ki potem ustrezno ukrepa.

Inšpektorat RS za delo, ki opravlja nadzor na področju opravljanja strokovnih nalog varnosti in zdravja pri delu, je tudi ustrezno strokovno usposobljen za opravljanje nadzora na tem področju ter je zato tudi primernejši organ nadzora glede izpolnjevanja pogojev iz 63. člena ZVZD-1. Tržni inšpektorat RS pa za izvajanje nadzora na tem področju nima usposobljenega kadra. Poleg tega je enovito ukrepanje po ZVZD-1, ki ga izvaja isti nadzorni organ, primernejše tudi z vidika učinkovitosti in hitrosti postopka, sploh zato, ker gre za naloge, povezane z zagotavljanjema varnosti in zdravja zaposlenih in drugih uporabnikov − tudi v povezavi z nevarnimi dogodki in tveganji za zdravstvene okvare.

Glede na navedeno predlagajo spremembo zakonodaje tako, da bo za nadzor dovoljenj po ZVZD-1 pristojen tudi Inšpektorat RS za delo, ki že sicer vsebinsko nadzoruje celotno področje, saj je to z vidika učinkovitosti in ekonomičnosti postopka edino smiselno. Zato predlagajo, da se drugi odstavek 18. člena ZPDZC-1 dopolni oziroma da se dopolni ZVZD-1 v 71. členu, tako da se Inšpektoratu RS za delo izrecno določi pristojnost za nadzor dovoljenj.

***INŠPEKTORAT REPUBLIKE SLOVENIJE ZA DELO***

Poudariti velja, da še vedno, čeprav je bila pristojnost glede nadzora nad prepovedjo zaposlovanja na črno že pred več kot dvema letoma prenesena na Finančno upravo, na Inšpektoratu za delo prejemajo nezmanjšano število prijav domnevnih tovrstnih kršitev − tako od posameznikov (večinoma anonimnih prijaviteljev) kot tudi od nadzornih organov in policije.

Na Inšpektoratu RS za delo so se soočali s številnimi kršitvami ter zlorabami delovnopravne zakonodaje, predvsem na področju zagotavljanja temeljnih pravic iz dela, kar še vedno kaže na nizko stopnjo odgovornosti delodajalcev.

Na IRSD menijo, da je medsebojni povezljivosti in izmenjavi informacij in podatkov različnih nadzornih organov s pomočjo sodobne informacijske podpore treba nameniti več pozornosti, tako z vsebinskega kot tudi s finančnega vidika.

V okviru 7. člena Zakona o inšpekciji dela IRSD predlaga še naslednje ukrepe v smislu predlogov sprememb predpisov, ki so posredno povezani tudi s področjem preprečevanja zaposlovanja na črno:

* v Zakonu o zdravstvenem varstvu in zdravstvenem zavarovanju bi bilo treba določiti obveznost za prijavo v zavarovanje za primer poškodbe pri delu in poklicne bolezni pred nastopom dela;
* Zakon o matični evidenci uživalcev pravic iz pokojninskega in invalidskega zavarovanja bi bilo treba spremeniti tako, dase delodajalcu določi obveznost, da mora ob odjavi delavca iz socialnega zavarovanja predložiti ustrezna dokazila o prenehanju pogodbe o zaposlitvi (na primer odpoved pogodbe o zaposlitvi), v primeru odjave za nazaj pa bi moral biti izveden dokazni postopek;
* določiti bi bilo treba enako obdavčitev za vse oblike dela, saj bi se tako izognili številnim kršitvam in zlorabam zakonodaje.

***NADZORNI ORGANI S PODROČJA PROMETA, KMETIJSTVA IN OKOLJA, GOZDARSTVA, ENERGETIKE IN PROSTORA, ZDRAVJA, ŠOLSTVA IN ŠPORTA TER NOTRANJIH ZADEV***

1. ***Inšpektorat Republike Slovenije za infrastrukturo***

Težave, s katerimi se srečuje Inšpektorat RS za infrastrukturo (IRSI), se nanašajo na dokazovanje opravljanja dela na črno pri prevozih potnikov, ki se opravljajo z vozili kategorije M1 (osebna vozila), tako v inšpekcijskih kot v prekrškovnih postopkih. Ker gre v primeru prevozov za dinamično dejavnost in ker v teh primerih skorajda ni možnosti pridobitve listinskih dokazil, je treba izvesti več nadzornih dejanj, da se izvajanje dela na črno dokaže vsaj z veliko verjetnostjo. Postopki zahtevajo veliko angažmaja inšpektorjev za cestni promet v različnih krajevnih in časovnih okoliščinah, pa kljub temu v nekaterih primerih ni mogoče dokazati podanih sumov opravljanja dela na črno.

1. ***Inšpektorat Republike Slovenije za okolje in prostor***

Pristojnosti in obseg dela inšpektorjev se na vseh področjih iz leta v leto povečujejo. Povečujejo se pristojnosti dela, in sicer tako z materialnimi kot s splošnimi predpisi, ne pa tudi število kadra. Tudi materialni pogoji dela ostajajo nespremenjeni. Vse to vpliva na možnosti izpolnjevanja vseh obveznosti pri delu gradbenih inšpektorjev, zato menijo, da brez kadrovske okrepitve ne bo mogoče zagotavljati učinkovitega nadzora na vseh področjih dela, tudi nadzora nad preprečevanjem dela in zaposlovanja na črno.

1. ***Zdravstveni Inšpektorat Republike Slovenije***

Na Zdravstvenem inšpektoratu RS (ZIRS) ugotavljajo, da se v posameznih primerih pojavljajo težave pri določanju stvarnih pristojnosti za ukrepanje pri zaznavi dela na črno, kadar gre za posameznike, saj ZPDZC-1 v drugi alineji 18. člena določa stvarno pristojnost FURS-a za nadzor nad upotevanjem šeste alineje 3. člena, ki določa splošno prepoved, če:  »posameznik opravlja dejavnost ali delo in ni vpisan ali nima priglašenega dela, kakor to določa ta ali drugi zakoni«. Občasno prihaja do situacije, ko se dva organa prepoznata kot pristojna za ukrepanje. Primer: zdravnik ima ustrezno licenco, ni pa vpisan v register zdravnikov pri Zdravniški zbornici, kar je v pristojnosti preverjanja in ukrepanja ZIRS, skladno z določili Zakona o zdravniški službi, medtem ko je po ZPDZC-1 za nadzor nad posameznikom, ki opravlja dejavnost ali delo in ni vpisan, kakor določa drugi zakon, predviden FURS.

Glede na to predlagajo, da Ministrstvo za delo, družino, socialne zadeve in enake možnosti (MDDSZ) ob medresorskem usklajevanju posameznih predpisov sproti opozarja tudi na določanje posebnih pogojev za opravljanje dejavnosti ter stvarnih pristojnosti posameznih nadzornih organov oziroma da se stvarne pristojnosti jasno določajo v področnih predpisih, ki naj zaradi zahtev specialne ureditve smiselno določajo tudi pristojne nadzorne organe.

**KADROVSKI IN MATERIALNI POGOJI ZA DELO**

***FINANČNA UPRAVA REPUBLIKE SLOVENIJE***

Kadrovski, materialni in drugi pogoji za delo se v primerjavi s preteklim letom niso bistveno spremenili. Izvajanje nalog in pooblastil po ZPDZC-1 in Zakonu o finančni upravi bo FURS zagotavljal z razporeditvijo razpoložljivih kadrov, ustrezno organizacijo in iskanjem rešitev, ki bodo izvajalce nadzorov administrativno čim manj obremenjevale in hkrati zagotavljale pravilnost in učinkovitost vodenih postopkov nadzora ter pravilnost in popolnost ugotavljanja dejanskega stanja v postopkih. FURS je s tem namenom ustanovil tudi posebno delovne skupino za nadzor na področju sive ekonomije.

Nadzore bodo opravljali uslužbenci mobilnih oddelkov in finančni inšpektorji. Po stanju 1. 1. 2017 je uslužbencev v mobilnih oddelkih 166, finančnih inšpektorjev pa 250. Oboji poleg nadzorov po ZPDZC-1 izvajajo nadzore tudi po številnih drugih predpisih, ki so v pristojnosti FURS-a.

Glede kadrovskih pogojev opozarjajo, da se število inšpektorjev zaradi upokojitev iz leta v leto zmanjšuje.

***TRŽNI INŠPEKTORAT REPUBLIKE SLOVENIJE***

Na dan 31. 12. 2016 je bilo na Tržnem inšpektoratu RS zaposlenih 124 delavcev, neposredno inšpekcijsko nadzorstvo je opravljalo 100 tržnih inšpektorjev, pri čemer že od leta 2003 zaznavajo negativni trend na področju zaposlovanja inšpektorjev, medtem ko se pristojnosti širijo. Za primerjavo navajajo: leta 2003 je Tržni inšpektorat RS zaposloval 137 inšpektorjev, pri čemer je bil pristojen za nadzor nad izvrševanjem 120 zakonskih in podzakonskih predpisov. Konec leta 2016 je bilo na Tržnem inšpektoratu RS zaposlenih le še 100 inšpektorjev, inšpektorat pa je bil pristojen za nadzor nad izvrševanjem več kot 160 zakonskih in podzakonskih predpisov. Ob zmanjševanju kadrovske sestave Tržnega inšpektorata RS je treba posebej izpostaviti tudi naraščajoče število poslovnih subjektov. Če bi Tržni inšpektorat RS želel samo enkrat na leto pregledati vse registrirane subjekte, bi moral vsak tržni inšpektor v letu 2003 pregledati 1025 subjektov, v letu 2016 pa kar 2413 subjektov.

Za stalno prisotnost na terenu in posledično učinkovitejši inšpekcijski nadzor ter ugotavljanje potencialnih kršitev (nekatere dejavnosti, ki so predmet nadzora, se pretežno opravljajo v popoldanskem delovnem času) ima Tržni inšpektorat RS organizirano delo tudi v popoldanskem času od 12. ure do 20. ure oziroma od 1. novembra do 31. marca od 10. ure do 18. Ure, in sicer za večje pisarne (Ljubljana, Maribor in Celje) dvakrat na teden, za manjše pisarne pa enkrat na teden. Dan tega popoldanskega dela ni določen, saj je v interesu inšpektorata, da potencialni kršitelji ne vedo, kateri dan se bo v okviru rednega delovnega časa izvajal inšpekcijski pregled. Vodja območne enote inšpektorja in dan popoldanske izmene določi s tedenskim razporedom dela.

***INŠPEKTORAT REPUBLIKE SLOVENIJE ZA DELO***

Na dan 31. 12. 2016 je na IRSD na področju delovnih razmerij delo opravljalo 42 inšpektorjev in na področju varnosti in zdravja pri delu 31 inšpektorjev ter 5 socialnih inšpektorjev, ki opravljajo naloge nadzora na podlagi številnih predpisov iz svoje pristojnosti. Treba je poudariti, da trenutne razmere na trgu dela zahtevajo večje število inšpektorjev za delo, kot je dovoljeno s kadrovskim načrtom.

V zvezi z izvajanjem inšpekcijskih nadzorov navajajo, da **»preprostih« nadzorov dejansko ni več**. V vsakem nadzoru, ki izhaja iz prijave ali usmerjene akcije, se nadzorujejo specifične zahteve, ki od inšpektorja poleg poglobljenega znanja zahtevajo tudi konkretne izkušnje s posameznega področja. Podaljšanje časa, ki je potreben za izvedbo nadzora, in kadrovska podhranjenost vodita do tega, da odprtih zadev ni več možno obravnavati v razumnih rokih. Inšpektorji se srečujejo tudi izogibanjem zavezancev inšpekcijskemu nadzoru, v postopkih pa pogosto nastopajo tudi odvetniki.

Nadalje ugotavljajo, da so inšpektorji podvrženi različnim pritiskom in stresnim situacijam, in to na vseh področjih. Ob tem tudi ni odveč opozoriti na dejstvo, da je povprečna starost inšpektorjev na Inšpektoratu RS za delo 50,37 leta.

Mediji pogosto zahtevajo informacije še med trajanjem inšpekcijskih in prekrškovnih postopkov, kar pomeni dodaten pritisk na inšpektorje. Vse več je tudi zahtevnejših zahtev za posredovanje informacij javnega značaja. Tudi v letu 2016 opažajo večjo stopnjo nestrpnosti in agresivnosti prijaviteljev, še posebej po telefonu.

Večji poudarek pa IRSD pričakuje in si ga želi pri standardizaciji opreme ter evidencah, predvsem pa pri dostopu do zbirk podatkov, ki jih inšpektorji potrebujejo za učinkovitejše opravljanje inšpekcijskega nadzora. Upajo, da bo to mogoče doseči s projektom centralizacije in reorganizacije informatike v državni upravi, na podlagi katerega bo Ministrstvo za javno upravo pristojno za upravljanje informacijsko-komunikacijske infrastrukture, za razvoj skupnih informacijskih rešitev ter njihovo tehnološko, procesno in organizacijsko skladnost s centralnim informacijsko-komunikacijskim sistemom, za izvajanje enotne informacijske varnostne politike ter za skupno načrtovanje in upravljanje vseh proračunskih virov na tem področju.

***NADZORNI ORGANI S PODROČJA PROMETA, KMETIJSTVA IN OKOLJA, GOZDARSTVA, ENERGETIKE IN PROSTORA, ZDRAVJA, ŠOLSTVA IN ŠPORTA TER NOTRANJIH ZADEV***

1. ***Inšpektorat Republike Slovenije za infrastrukturo***

Splošna težava glede izvajanja nadzorov je pri inšpekciji za cestni promet IRSI skromna kadrovska zasedenost inšpekcije glede na velik obseg področij in zakonodaje, za nadzor katerih je inšpekcija pristojna. Inšpekcija za cestni promet izvaja svojo pristojnost na področju naslednjih zakonov: Zakon o prevozih v cestnem prometu, Zakon o delovnem času in obveznih počitkih mobilnih delavcev, Zakon o motornih vozilih, Zakon o voznikih, Zakon o prevozih nevarnega blaga, Zakon o preprečevanju dela in zaposlovanja na črno. Za izvajanje nadzorov na sedežu podjetij in na terenu je v inšpekciji trenutno zaposlenih 23 inšpektorjev, vključno z direktorjem.

Na določenih področjih je inšpekcija zavezana izvesti v aktih ES določen obseg nadzorov (nadzor delovnih dni voznikov po ZDCOPMD, glede na Direktivo ES 22/2006), hkrati pa biti prisotna v vseh segmentih področnega nadzora, ki so zelo raznoliki. Področna specializacija, ki bi bila zaradi obsega zakonodaje nujna, v sedanji kadrovski zasedenosti ni izvedljiva. Narašča tudi obseg spremljajočih dejavnosti (administracija, analitika, sodelovanje …). S tem se zmanjšuje možnost organiziranja in zagotavljanja kontinuiranega in učinkovitega preventivnega nadzora na vseh področjih.

1. ***Inšpektorat Republike Slovenije za okolje in prostor***

Na Inšpektoratu RS za okolje in prostor je bilo na dan 31. decembra 2016 za nedoločen čas zaposleno 176 javnih uslužbencev, od tega 128 inšpektorjev, med katerimi je 70 gradbenih inšpektorjev, 52 inšpektorjev za okolje, 1 geodetska inšpektorica ter 5 stanovanjskih inšpektorjev. Iz navedenih številk je razvidno, da je nemogoče voditi vse inšpekcijske postopke na področju dela vseh inšpekcij IRSOP v zakonsko predpisanih rokih, kakor tudi, da je fizično nemogoče zagotoviti ažurno obravnavo vseh prijav, ki jih inšpektorat prejme za področje svojega dela.

Materialni in drugi pogoji za delo so razmeroma dobri oziroma so odvisni od razpoložljivih finančnih sredstev.

1. ***Inšpektorat Republike Slovenije za kmetijstvo, gozdarstvo, lovstvo in ribištvo***

Zaradi kadrovskih omejitev in prioritetne obravnave kršitev predpisov s področja varstva gozdov je gozdarska inšpekcija v letu 2016 izvedla manj terenskih nadzorov izvajanja del v gozdovih kot v predhodnih letih.

1. ***Zdravstveni Inšpektorat Republike Slovenije***

Če se bo obseg nadzornih pristojnosti ZIRS širil, bo treba poskrbeti tudi za kadrovsko okrepitev s povečanjem števila inšpektorjev ter za njihovo izpopolnjevanje, izobraževanje in ustrezne materialne pogoje za delo.

1. ***Inšpektorat Republike Slovenije za šolstvo in šport***

Z vidika pogojev za delo poudarjajo, da je zaradi zelo kompleksne zakonodaje, razvejenosti področij nadzora, vse zahtevnejših inšpekcijskih postopkov, ki od inšpektorjev zahtevajo posebna strokovna znanja, in zaradi specifike dela treba povečati število inšpektorjev in drugih upravnih delavcev (svetovalcev). Z uveljavitvijo ZPDZC-1 ugotavljajo, da se povečuje tudi število pobud na tem področju. Prav tako v konkretnih primerih število izrednih nadzorov ne dovoljuje zaželenih posplošitev o tem, koliko se na primer na obravnavanem področju udejanjajo predpisane zakonske norme. Ker pa je eden izmed ciljev inšpektorata opravljati nalogo zunanjega evalvatorja na reprezentativnem vzorcu v vseh segmentih vzgoje in izobraževanja ter športa, bi bilo treba število zaposlenih povečati.

1. ***Inšpektorat Republike Slovenije za notranje zadeve***

IRSNZ ima še vedno kadrovske težave, saj nima zadostnih resursov za učinkovito izvajanje vseh zakonskih nalog. Zaradi upokojitve manjkata dva inšpektorja, zato je težko zagotoviti sodelovanje v skupnih akcijah in tudi odzivanje na druge naloge. Materialni pogoji za delo so relativno dobri in ni večjih težav.

**PREDVIDENI UKREPI ZA PREPREČEVANJE DELA IN ZAPOSLOVANJA**

**NA ČRNO V LETU 2017**

***FINANČNA UPRAVA REPUBLIKE SLOVENIJE***

Finančna uprava RS ima zaradi svojih pristojnosti pomembno vlogo v boju zoper sivo ekonomijoin v sklopu tega še posebej v boju zoper delo in zaposlovanje na črno ter pri nadzoru gotovinskega poslovanja, v okviru katerega se bodo opravljali tudi nadzori operaterjev (izdajateljev računov na blagajnah), z vidika tveganja zaposlovanja na črno. Na tem področju bo finančna uprava v okviru načrtovanih aktivnosti v letnem načrtu izvajala finančne nadzore ter preventivne nadzorstvene aktivnosti. Nadzor sive ekonomije bo tako kot v preteklem letu usmerjen v nadzor dela in zaposlovanja na črno.

V okviru ciljno usmerjenih nadzorov sive ekonomije bo pozornost namenjena področjem in dejavnostim, ki so na podlagi informacij iz okolja in lastne analize opredeljeni kot tvegani. Obravnavali se bodo tujci s poudarkom na čezmejnem opravljanju storitev v RS, posebno pozornost bo namenjena tudi delu tujcev v preostalih tveganih dejavnostih, kot so pekarne in prodaja na stojnicah. Nadzirane bodo tudi druge dejavnosti, kot so: taksisti, avtomehaniki, gradbeništvo s poudarkom na zaključnih delih v gradbeništvu, osebne storitve, sobodajalci oziroma ponujanje nastanitvenih zmogljivosti, predvsem z namenom prepoznave posameznikov, ki opravljajo delo na črno.

Stalna prisotnost na terenu in povezava mobilnih oddelkov in inšpektorjev na terenu z operativnim komunikacijskim centrom FURS, ki sprejema nujne prijave in informacije o sumih kršitev, omogočata sprotno obravnavanje prijav, saj je nadzor učinkovit le, če se obravnavajo nemudoma. Mobilni oddelki delujejo 24 ur na dan in vse dni v tednu, v večernih in nočnih urah, kar omogoča nadzor in odkrivanje kršitev v času, ko se opravlja največ dela in zaposlovanja na črno.

Za leto 2017 je FURS v letnem načrtu finančnega nadzora predvidel skupaj 9419 nadzorov po ZPDZC-1, od tega 3453 nadzorov dela na črno, 5437 nadzorov zaposlovanja na črno ter 529 drugih aktivnosti.

Pri nadzorih dela in zaposlovanja na črno FURS uporablja tudi ukrep prepovedi opravljanja dejavnosti in zapečatenja poslovnih prostorov na podlagi 37. člena Zakona o finančni upravi (ZFU). Prepoved opravljanja dejavnosti je eden od strožjih ukrepov, ki ga FURS uporablja v primerih, ko je to nujno potrebno zaradi dokazovanja, zavarovanja dokazov in preprečitev nadaljnjih kršitev. Namen ukrepa je dosežen, ko zavezanec preneha s kršitvijo, tako da odpravi nepravilnosti, ki so mu naložene v odločbi.

V letu 2017 bo FURS nadaljeval s sodelovanjem z drugimi inšpektorati, strokovnimi združenji ter splošno in zainteresirano strokovno javnostjo.

V okviru ciljno usmerjenih nadzorov se bodo izvajale koordinirane akcije s preostalimi inšpekcijskimi službami na ravni RKI in tudi centralno koordinirane akcije.

***TRŽNI INŠPEKTORAT REPUBLIKE SLOVENIJE***

Tržni inšpektorat RS je za leto 2017 predvidel enak način dela kot v preteklem letu, torej preverjanje ustreznosti registracije oziroma vpisa v temeljni akt pri vseh subjektih nadzora, preverjanje dovoljenj za opravljanje dejavnosti pa na področjih, ki jih sicer nadzira, predvsem pa na področju obrti in organiziranja ter prodaje turističnih aranžmajev. Prav tako bo v letu 2017 Tržni inšpektorat RS dal večji poudarek nadzoru čezmejnega opravljanja dejavnosti, pri katerem so udeleženi tuji subjekti iz držav članic EU, saj se je v zadnjem času izkazalo, da to področje ni dovolj nadzirano, tako pa je predvsem zaradi dejstva, da je brez kakršnihkoli podatkov tuje subjekte, ki delajo na terenu, težko odkriti. V ta namen je Tržni inšpektorat RS že začel z aktivnostmi za neposredno izmenjavo podatkov z Zavodom RS za zaposlovanje, ki vodi evidence o napotenih delavcih in delodajalcih iz držav članic EU.

Za leto 2017 je TIRS drugim inšpekcijam predlagal izvedbo nadzorov na področjih cenovnih ugodnosti, gostinske dejavnosti, izdajanja računov, nadzora nastanitev (Air B&B) in spletne prodaje, po potrebi pa se bodo izvedli še drugi nadzori glede na aktualnost problematike in trenutno stanje na trgu.

***INŠPEKTORAT REPUBLIKE SLOVENIJE ZA DELO***

IRSD bo na podlagi sklepov Inšpekcijskega sveta, regijske koordinacije in medsebojnih dogovorov izvajal različne skupne akcije z drugimi inšpekcijskimi organi. V okviru usmerjenih akcij bodo v letu 2017 pri nadzoru nad izvajanjem delovnopravne zakonodaje ter predpisov s področja varnosti in zdravja pri delu pri delodajalcih v dejavnosti čiščenja k sodelovanju povabili Finančno upravo RS. K nadzoru nad izvajanjem delovnopravne zakonodaje v dejavnosti obratovanja objektov za fitnes pa bodo k sodelovanju povabili tudi Policijo.

***NADZORNI ORGANI S PODROČJA PROMETA, KMETIJSTVA IN OKOLJA, GOZDARSTVA, ENERGETIKE IN PROSTORA, ZDRAVJA, ŠOLSTVA IN ŠPORTA TER NOTRANJIH ZADEV***

1. ***Inšpektorat Republike Slovenije za infrastrukturo***

V povezavi s področjem preprečevanja dela na črno bo IRSI nadaljeval z aktivnostmi, usmerjenimi v nadzore s področja prevozov blaga in potnikov. Posebna pozornost bo še naprej posvečena tistim oblikam prevoza potnikov, ki se izvajajo z osebnimi vozili (nadzor taksi dejavnosti in drugih oblik prevoza potnikov).

1. ***Inšpektorat Republike Slovenije za okolje in prostor***

Inšpektorat bo tudi v letu 2017 izvedel različne usmerjene akcije na področjih, na katerih so bile v preteklem obdobju ugotovljene večje nepravilnosti, na področjih, na katerih sprememba posamezne področne zakonodaje na novo določa nadzor, in na področjih, na katerih je izkazan širši javni interes. Glede na področje nadzora se bo inšpektorat aktivno vključeval v skupne akcije različnih inšpektoratov RS in v koordinirane akcije, ki jih bo organiziral Inšpekcijski svet, ter s tem nadaljeval z že vzpostavljeno prakso.

Z namenom, da bo tudi v letu 2017 nadzor nad izvajanjem predpisov čim bolj učinkovit ter ciljno usmerjen glede na prioritete dela, je oblikovan načrt dela Gradbene, geodetske in stanovanjske inšpekcije v letu 2017. Načrt je rezultat sistematičnega dela v preteklih letih. Kljub omejenemu številu inšpektorjev in drugih javnih uslužbencev ter omejenim materialnim virom je načrt zasnovan tako, da bo inšpekcijski nadzor kar najbolj učinkovit in da bo z izvajanjem zagotovil največji učinek na nadzorovanih področjih.

Načrtovane aktivnosti in ukrepe v zvezi s preprečevanjem dela in zaposlovanja na črno bodo v Gradbeni inšpekciji tudi v letu 2017 usmerjali v akcije nadzora nad aktivnimi gradbišči, pri čemer bodo nadzorovali delo udeležencev pri graditvi objektov in izpolnjevanje osnovnih pogojev za opravljanje dela.

V letu 2017 bosta Gradbena inšpekcija in Inšpekcija za okolje in naravo sodelovali v koordiniranih skupnih akcijah nadzora z drugimi nadzornimi organi in v primeru suma kršitev ZPDZC-1 nepravilnosti sporočili pristojnim inšpektorjem ter drugim organom nadzora. Inšpekcija za okolje in naravo bo pri izvajanju inšpekcijskega nadzora, posebej na področju ravnanja z odpadki, dala poudarek odkrivanju novih zavezancev, ki bi lahko delali oziroma zaposlovali na črno.

1. ***Zdravstveni Inšpektorat Republike Slovenije***

ZIRS bo še naprej deloval kot nadzorni organ na področju preprečevanja dela na črno v okviru področne zakonodaje iz stvarne pristojnosti ZIRS. Preverjal bo predvsem spoštovanje posebnih pogojev, ki jih morajo izpolnjevati naši zavezanci. V normativnem programu Vlade RS je predvideno sprejetje Zakona o spremembah in dopolnitvah Zakona o zdravstveni dejavnosti, ki bo uredil nekatere posebne pogoje za opravljanje zdravstvene dejavnosti oziroma dovoljenja in določil nadzor ZIRS.

1. ***Inšpektorat Republike Slovenije za šolstvo in šport***

Na podlagi Strateških usmeritev in prioritet IRSŠŠ za leto 2017 in na podlagi letnega programa bo IRSŠŠ, upoštevaje oceno tveganja na delovnem področju, v letu 2017 v okviru rednih inšpekcijskih nadzorov oblikoval načrt tudi za nadzor na področju izpolnjevanja pogojev za opravljanje nalog v športu nacionalnega pomena, pri čemer bo preverjal ustrezno izobrazbo oziroma usposobljenost strokovnih delavcev, kar spada na področje dela na črno. Na področju šolstva je na tem področju predvidena predvsem izvedba izrednih inšpekcijskih nadzorov zaradi prejetih pobud.

1. ***Inšpektorat Republike Slovenije za notranje zadeve***

Temeljito in še bolj dosledno ter na podlagi nekaterih drugih oblik dela se bo pri inšpekcijskih nadzorih preverjalo predvsem izpolnjevanje pogojev na področju zasebnega varovanja in detektivske dejavnosti (zaznano je bilo povečano oglaševanje detektivskih storitev subjektov, za katere se sumi, da nimajo ustreznih licenc).

**DRUGI PODATKI**

***PODATKI V ZVEZI Z OSEBNIM DOPOLNILNIM DELOM***

Novi ZPDZC-1 je bil sprejet konec aprila 2014, uporabljati pa se je začel 18. 8. 2014, razen določil, ki se nanašajo na novo ureditev osebnega dopolnilnega dela (ODD). Ta se uporabljajo od 1. 1. 2015 naprej. Osebe, ki so imele priglašeno ODD na dan 31. decembra 2014, so lahko opravljale ODD po stari ureditvi do 30. 6. 2015. Vrednotnice so bili tako vsi zavezani kupiti s 30. 6. 2015.

Na dan 19. 4. 2017 ob 11.40 je bilo na AJPES-u prijavljenih 6.921 izvajalcev. Do uveljavitve novega sistema ODD je bilo dejansko aktivnih izvajalcev ODD manj kot 3.000, torej se je **število priglašenih izvajalcev ODD pred prenovitvijo sistema več kot podvojilo**.

V obdobju od 1. 1. 2016 do 31. 12. 2016 je Finančna uprava Republike Slovenije od upravnih enot prejela podatek o 23.584 kupljenih vrednotnicah, medtem ko je bilo za leto 2015 kupljenih 15.631 vrednotnic, torej se je **število kupljenih vrednotnic v letu 2016 zelo povečalo**.

Po podatkih Finančne uprave Republike Slovenije ima največ oseb priglašeno ODD za delo pod oznako B2 Pravilnika o osebnem dopolnilnem delu (v nadaljevanju: Pravilnik) oziroma za **izdelovanje, popravilo in prodajo izdelkov, ki niso namenjeni zauživanju in ki jih je možno izdelovati na domu, pretežno ročno ali po pretežno tradicionalnih postopkih**.

|  |  |
| --- | --- |
| **Vrsta ODD** | **Število oseb z vpisano posamezno vrsto ODD[[1]](#footnote-1)** |
| A1 | 1631 |
| A2 | 1575 |
| A3 | 1349 |
| A4 | 707 |
| A5 | 406 |
| A6 | 589 |
| A7 | 498 |
| B1 | 910 |
| B2 | 3746 |
| B3 | 1312 |
| B4 | 108 |

|  |  |  |
| --- | --- | --- |
| **ŠIFRA ODD** | **NAZIV ODD** | **ŠTEVILO VREDNOTNIC Z NAVEDBO POSAMEZNEGA ODD[[2]](#footnote-2)** |
| A1 | občasna pomoč v gospodinjstvu, pomoč pri čiščenju stanovanja ali stanovanjske stavbe, vzdrževanje pripadajočih zunanjih površin | 4407 |
| A2 | občasna pomoč pri kmetijskih delih | 2555 |
| A3 | občasno varstvo otrok, pomoč starejšim, bolnim ali invalidom na domu, spremstvo oseb, ki potrebujejo nego | 2931 |
| A4 | občasne inštrukcije kot pomoč pri izpolnjevanju šolskih ali študijskih obveznosti | 411 |
| A5 | občasno prevajanje ali lektoriranje | 92 |
| A6 | občasno izvajanje umetniških oziroma drugih kulturnih vsebin ob zasebnih dogodkih | 196 |
| A7 | občasna pomoč  pri oskrbi hišnih živali na  domu lastnika živali | 15 |
| B1 | izdelovanje in prodaja izdelkov domače in umetnostne obrti, ki niso namenjeni zaužitju, v skladu z zakonom, ki ureja obrtno dejavnost  | 3226 |
| B2 | izdelovanje, popravilo in prodaja izdelkov, ki niso namenjeni zauživanju in ki jih je možno izdelovati na domu pretežno ročno ali po pretežno tradicionalnih postopkih | 9006 |
| B3 | nabiranje in prodaja gozdnih sadežev in zelišč v njihovi osnovni obliki | 716 |
| B4 | mletje žita, žganje apna ali oglja na tradicionalen način in prodaja | 29 |

***EUROPEAN PLATFORM UNDECLARED WORK***

S Sklepom (EU) 2016/344 Evropskega parlamenta in Sveta z dne 9. marca 2016 (Uradni list Evropske unije, L 65/12, 11. 3. 2016) je bila vzpostavljena evropska platforma za okrepitev sodelovanja pri ukrepanju proti neprijavljenemu delu.

Platformo sestavlja tudi po en visoki predstavnik iz vsake države članice, ki ga država članica imenuje z namenom, da jo predstavlja. Vlada Republike Slovenije je za visokega predstavnika platforme imenovala Petra Jenka, namestnika generalne direktorice Finančne uprave Republike Slovenije, ter mag. Alenko Žagar, vodjo Sektorja za delovna razmerja in druge oblike dela na Ministrstvu za delo, družino, socialne zadeve in enake možnosti, kot namestnico.

Platforma se je do zdaj sestala že trikrat in med drugim sprejela interne akte, potrebne za delovanje platforme, ter izvolila sopredsedujoča platformi. Sprejet je bil tudi program dela za leti 2017 in 2018, skladno s katerim se bodo izvajale predvidene aktivnosti platforme. Vsebinsko so aktivnosti programa razdeljene na tri med seboj povezane sklope. Aktivnosti se bodo izvajale v okviru seminarjev, študij, raziskav, izmenjav uslužbencev, za določene aktivnosti je predvidena tudi vzpostavitev posebnih delovnih skupin.

Prvi sklop (Cooperation and joint action) sestavljajo aktivnosti, namenjene izboljšanju sodelovanja med državami članicami oziroma organi in institucijami, ki sestavljajo platformo. V tem okviru so predvidene tako aktivnosti, namenjene spodbujanju preventivnega delovanja (na primer skupna oglaševalska kampanja za dvig zavedanja o učinkih neprijavljenega dela), kot tudi aktivnosti, namenjene učinkovitejšemu nadzoru (na primer čezmejni inšpekcijski nadzori; uporaba oziroma razširitev sedanjega sistema (IMI) za izmenjavo informacij med upravnimi organi držav članic).

V drugem sklopu programa (Mutual learning activities) bodo izvedene aktivnosti, namenjene izmenjavi najboljših praks držav, s katerimi se omejuje neprijavljeno delo. V ta namen so predvideni različni seminarji (na primer o omejevanju neprijavljenega dela v bolj tveganih sektorjih − gradbeništvo, transport; o analizi velikih baz podatkov in podatkovnem rudarjenju itd.) ter izvedba študij in raziskav (na primer v zvezi s prakso nadzornih organov pri odkrivanju in preprečevanju nepravih samozaposlitev in prikritih zaposlitev; v zvezi z načini izogibanja plačevanju javnih dajatev in obveznih prispevkov za socialno varnost itd.).

Tretji sklop programa (Increasing knowledge) je namenjen izboljšanju razumevanja pojava neprijavljenega dela, njegovih vzrokov, posledic in njegovega obvladovanja. Izvedene bodo študije, raziskave in seminarji, s poudarkom na proučevanju novih trendov na področju neprijavljenega dela, primerjavi preventivnih pristopov ter primerjavi organizacije dela nadzornih organov.

***FINANČNA UPRAVA REPUBLIKE SLOVENIJE***

**Podatki o obsodbah za kaznivo dejanje zaposlovanja na črno**

FURS je prejel prvo obsodilno sodbo (z dne 30. 12. 2016) zaradi kaznivega dejanja zaposlovanja na črno, s katero je bil zavezanec obsojen storitve kaznivega dejanja zaposlovanja na črno po prvem odstavku 199. člena KZ-1 (zaposloval je 4 tujce) in mu je bila izrečena pogojna obsodba 5 mesecev zapora.

**Sodelovanje FURS s Policijo pri nadzoru zaposlovanja in dela tujcev na črno**

FURS zelo dobro sodeluje s Policijo pri odkrivanja zaposlovanja tujcev na črno. Policija obvesti FURS o sumu zaposlovanja tujca (državljana tretje države) na črno in počaka na lokaciji do prihoda uradnih oseb FURS-a. Po tem, ko FURS opravi nadzor zaposlovanja ali dela na črno, policija postopek ponovno prevzame v obravnavo po Zakonu o tujcih. Tudi v primerih, ko FURS v nadzorih zazna sum kršitve Zakona o tujcih, o tem nemudoma obvesti Policijo.

**Koordinirane akcije s preostalimi inšpekcijskimi službami**

Akcije z drugimi nadzornimi organi so bile izvedene na naslednjih področjih:

* na tržnicah in turističnih kmetijah v sodelovanju z Inšpektoratom za kmetijstvo, gozdarstvo, lovstvo in ribištvo,
* pri avtobusnih prevoznikih v sodelovanju z IRSI − prometni inšpektorat,
* v gostinskih lokalih v sodelovanju z IRSD,
* v okviru skupne evropske akcije, katere namen je bil odkrivanje in preprečevanje izkoriščanja tujih delavcev (trgovine z ljudmi) v sodelovanju z IRSD in Policijo,
* v okviru nadzora pri zavezancih, ki opravljajo dejavnost zakola živali, v sodelovanju z Upravo RS za varno hrano, veterinarstvo in varstvo rastlin (UVHVVR),
* dopolnilne dejavnosti na kmetijah − gostinska dejavnost na turističnih kmetijah s TIRS,
* v okviru nadzorov pri prodajalcih lesa v sodelovanju z Inšpektoratom RS za kmetijstvo, gozdarstvo, lovstvo in ribištvo.

**Druge aktivnosti**

Poleg drugih aktivnosti je FURS odgovarjal na novinarska vprašanja, pripravljal odgovore na vprašanja državljanov na področju dela in zaposlovanja na črno ter sodeloval na srečanjih in izobraževanjih, ki so jih organizirale posamezne sekcije Obrtno-podjetniške zbornice Slovenije (OZS) in Gospodarske zbornice (GZS) ter druga podobna združenja.

***MINISTRSTVO ZA NOTRANJE ZADEVE***

Zaposlovanje na črno je inkriminirano kot kaznivo dejanje v 199. členu KZ-1, preiskuje ga Policija na regijski ali lokalni ravni. Zaradi suma storitve kaznivega dejanja zaposlovanja na črno je Policija v letu 2016 na pristojna okrožna državna tožilstva podala 84 kazenskih ovadb, kar pomeni 6,33-odstotno povečanje v primerjavi z letom 2015, ko je bilo na pristojna tožilstva podanih 79 kazenskih ovadb. V podanih kazenskih ovadbah je bilo ovadenih 51 pravnih oseb in 156 fizičnih oseb, oškodovanih pa je bilo 148 fizičnih oseb. V letu 2016 je bil največji delež (61,90 odstotka) tovrstnih kaznivih dejanj obravnavan na območju Policijske uprave Nova Gorica.

Največ oškodovanih fizičnih oseb pri kaznivem dejanju zaposlovanja na črno je državljanov Kosova (60,36 odstotka), sledijo jim državljani Bosne in Hercegovine (24,32 odstotka), državljani Bolgarije (8,10 odstotka), državljani Makedonije (4,50 odstotka), državljani Albanije (1,80 odstotka) in državljani Srbije (0,90 odstotka).

Policija je v letu 2016 opravila 569 poostrenih nadzorov, ki so bili ciljno usmerjeni v ugotavljanje prekrška nedovoljenega prebivanja tujcev, pri čemer so se ugotavljali tudi elementi morebitnega zaposlovanja in dela na črno. Policijske uprave oziroma policijske postaje so v poostrenih nadzorih sodelovale predvsem z delavci FURS-a, z inšpektorji Inšpektorata RS za delo, Tržnega inšpektorata in Uprave RS za varno hrano, veterinarstvo in varstvo rastlin. Tovrstno sodelovanje je primer izredno dobre prakse in s takšnim načinom je treba nadaljevati. Policija bo intenziteto lastnih in skupnih nadzorov prilagodila sedanjim materialno-kadrovskim virom in varnostni situaciji v državi ter širše.

Pri ugotavljanju prekrškov dela in zaposlovanja na črno je Policija v letu 2016 za ugotovljene prekrške podala pristojnim prekrškovnim organom skupno 451 predlogov za uvedbo postopka o prekršku.[[3]](#footnote-3) Največ predlogov, in sicer 365, je bilo podanih na FURS, 70 na IRSD (18 predlogov po Zakonu o urejanju trga dela, 24 predlogov po Zakonu o preprečevanju dela in zaposlovanja na črno, 22 predlogov po Zakonu o zaposlovanju, samozaposlovanju in delu tujcev ter 6 predlogov po Zakonu o delovnih razmerjih) in 16 na TIRS. V 114 primerih je bilo pri kršitvah s področja zaposlovanja in dela na črno ugotovljeno tudi nezakonito prebivanje tujcev. Največ kršiteljev je bilo državljanov Bosne in Hercegovine ter državljanov Srbije.

**Kršitve (prekrški) tujcev glede nezakonitega prebivanja, povezane z delom na črno (leto 2016)**

|  |  |
| --- | --- |
| Bosna in Hercegovina | 60 |
| Kosovo | 2 |
| Makedonija | 9 |
| Nepal | 1 |
| Senegal | 2 |
| Ukrajina | 2 |
| Srbija | 38 |

***MINISTRSTVO ZA PRAVOSODJE***

V nadaljevanju so predstavljeni podatki o obsodbah na zaporno kazen, denarno kazen in sodni opomin ter podatki o pogojnih obsodbah zaradi storitve kaznivega dejanja po 199. členu Kazenskega zakonika[[4]](#footnote-4) (slednji je bil v letu 2016 spremenjen, vendar ne v določbah o tem kaznivem dejanju). Podatki se nanašajo na leto 2015, saj bodo statistični podatki o obsodbah za kazniva dejanja za leto 2016 na voljo šele v mesecu juliju 2017.



**SKLEPNE UGOTOVITVE S PRIPOROČILI**

***NADZORNIH ORGANOV***

**UGOTOVITVE:**

* dobro sodelovanje med nadzornimi organi,
* dobro opravljanje dela nadzornih organov, kar se kaže v rezultatu dela in uspešnih akcijah,
* pri preprečevanju dela in zaposlovanja na črno ima pomembno vlogo preventivno delovanje oziroma ozaveščanje ljudi prek različnih sredstev obveščanja ter tudi medsebojno sodelovanje nadzornih organov oziroma inšpekcijskih služb na ravni območnih enot,
* večina nadzornih organov se srečuje s kadrovsko podhranjenostjo,
* v letu 2016 ni bilo sprememb predpisov, ki bi vplivale na področje preprečevanja dela in zaposlovanja na črno.

**PRIPOROČILA:**

* treba bi bilo izvesti več izobraževanj o delu na črno,
* treba bi bilo kadrovsko okrepiti inšpekcijske organe,
* več pozornosti bi bilo treba nameniti medsebojni povezljivosti in izmenjavi informacij in podatkov različnih nadzornih organov s pomočjo sodobne informacijske podpore (digitalizacija),
* treba je spremljati področje dela in zaposlovanja na črno v praksi ter se odzvati glede na izvajanje v praksi (posebno pozornost je treba nameniti tistim področjem, ki se na podlagi prijav, opravljanja nadzorov in ugotovljenih kršitev kažejo kot najbolj tvegana področja za večje kršitve pravic delavcev),
* treba je nadaljevati z ozaveščanjem javnosti o posledicah dela in zaposlovanja na črno,
* zaradi težav pri izvajanju so potrebne nekatere spremembe zakonodaje,
* izvajanje oziroma uvedba sestankov vseh inšpekcij, ki izvajajo nadzor po ZPDZC-1, z namenom iskanja rešitev v zvezi z odprtimi vprašanji, izmenjave izkušenj, znanja in skupnega dela, zagotavljanja enotnih stališč za izvajanje nadzora ter dajanja predlogov za spremembo zakonodaje,
* izvajanje koordiniranih akcij s preostalimi inšpekcijskimi službami, ki so se v preteklosti izkazale za učinkovite, oziroma nadaljevanje s temi akcijami,
* sodelovanje z drugimi nadzornimi organi na vseh področjih,
* večji poudarek na nadzoru čezmejnega opravljanja dejavnosti oziroma storitev tujcev v Republiki Sloveniji,
* nadaljevati je treba z obveščanjem javnost o aktivnostih nadzornih organov, in sicer prek spletnih strani in drugih razpoložljivih sredstev.

**PREDLOG SKLEPA VLADE REPUBLIKE SLOVENIJE**

Komisija Vlade Republike Slovenije za odkrivanje in preprečevanje dela in zaposlovanja na črno predlaga Vladi Republike Slovenije, naj sprejme naslednji

**SKLEP**:

Vlada Republike Slovenije se je seznanila s Poročilom Komisije Vlade Republike Slovenije za odkrivanje in preprečevanje dela in zaposlovanja na črno, v katerem je komisija predstavila dejavnosti in učinke preprečevanja dela in zaposlovanja na črno v letu 2016.

# PRILOGA

**Obvestilo za Evropsko komisijo na podlagi 20. člena Zakona o preprečevanju dela in zaposlovanja na črno in 14. člena Direktive 2009/52/ES z dne 18. junija 2009 o minimalnih standardih glede sankcij in ukrepov zoper delodajalce nezakonito prebivajočih državljanov tretjih držav (UL L 168, 30. 6. 2009, str. 24)**

Zakon o preprečevanju dela in zaposlovanja na črno (Uradni list RS, št. [32/14](http://www.uradni-list.si/1/objava.jsp?sop=2014-01-1320) in [47/15](http://www.uradni-list.si/1/objava.jsp?sop=2015-01-1930) – ZZSDT; v nadaljevanju: ZPDZC-1) v 20. členu določa, da mora Komisija Vlade Republike Slovenije za odkrivanje in preprečevanje dela in zaposlovanja na črno vsako leto opredeliti dejavnosti, za katere ocenjuje, da se v njih državljani tretjih držav v večji meri nezakonito zaposlujejo, in pripraviti načrt inšpekcijskih pregledov. Vsako koledarsko leto mora pripraviti tudi poročilo o opravljenih inšpekcijskih pregledih in Evropsko komisijo obvestiti o ugotovitvah teh pregledov do konca junija naslednjega leta za preteklo koledarsko leto.

V skladu z 2. členom Direktive 2009/52/ES z dne 18. junija 2009 o minimalnih standardih glede sankcij in ukrepov zoper delodajalce nezakonito prebivajočih državljanov tretjih držav (UL L 168, 30. 6. 2009, str. 24; v nadaljevanju: Direktiva) »nezakonita zaposlitev« pomeni zaposlitev nezakonito prebivajočega državljana tretje države; »nezakonito prebivajoči državljan tretje države« pa pomeni državljana tretje države, ki je prisoten na ozemlju države članice in ne izpolnjuje ali ne izpolnjuje več pogojev za prebivanje v tej državi članici.

Direktivo delno prenaša ZPDZC-1, in sicer v delu, ki se nanaša na zaposlovanje na črno.

ZPDZC-1 v 4. točki prvega odstavka 2. člena opredeljuje nezakonito zaposlitev kot zaposlitev državljanja tretje države, ki nezakonito prebiva v Republiki Sloveniji. Nezakonito prebivanje je prebivanje državljana tretje države, ki v Republiki Sloveniji ne prebiva v skladu z določbami zakona, ki ureja vstop, prebivanje in odstranitev tujcev, ali zakona, ki ureja mednarodno zaščito (5. točka prvega odstavka 2. člena ZPDZC-1).

Pri pripravi Obvestila za Evropsko komisijo na podlagi 20. člena ZPDZC-1 in 14. člena Direktive 2009/52/ES z dne 18. junija 2009 o minimalnih standardih glede sankcij in ukrepov zoper delodajalce nezakonito prebivajočih državljanov tretjih držav (UL L 168, 30. 6. 2009, str. 24) je bilo poročanje prilagojeno obrazcem, ki jih je poslala s strani Evropska komisija, in upoštevan dopis Generalnega direktorata Evropske komisije za notranje zadeve glede izpolnitve zahtev po poročanju v skladu s 14. členom Direktive.

**Inspection report - Template**

**Articles 14 & 16§2 of the Employers’ Sanctions Directive (2009/52/EC)**

**RISK ASSESSMENT**

1. **The list of sectors deemed to be at an increased risk of illegal employment of third-country nationals**

Through the Prevention of Undeclared Work and Employment Act, since 18 August 2014 the competence for control of undeclared employment was transferred to the Financial Administration of the Republic of Slovenia. Controls of illegal employment of third-country nationals are carried out through undeclared employment inspections.

The sectors that were found to be prone to illegal employment of third-country nationals in 2016 were the construction industry (F) and transport and storage (H). Individual cases of offences relating to illegal employment of third-country nationals were also noted in accommodation and catering services (I), including the hospitality industry and bakeries.



1. **The criteria for the identification of risk sectors**

Controls of illegal employment of third-country nationals are carried out through undeclared employment inspections.

The criteria used by FURS to conduct inspections are determined on the basis of risk analysis, random selection, reports received and other initiatives. The system control of liable persons is based on an annual plan prepared through risk analysis. A certain part of the annual plan is also based on a random selection.

As in previous years, the target set for 2017 was to control illegal employment through preventive and repressive measures in high-risk industries and, consequently, the implementation of appropriate punitive procedures. Inspections will be targeted at high-risk areas and performed by FURS through target management. For 2017, a total of more than 5400 inspections of undeclared employment are planned, with the possibility of also detecting the suspicion of illegal employment. Inspections under the ZPDZC-1 will be targeted at jobs that are deemed to be prone to risk, and at the performance of actions within individual jobs and services that so far have not been subject to such inspections. Further to this, it is necessary to include the construction industry, catering, international passenger road transport, retail trade, bakeries, various servicing and service activities, taxi services, etc.

Practice has shown that in high-risk sectors, illegal employment of foreigners often occurs outside regular working hours. The specific working time of mobile units, as well as inspectors, which ensures round-the-clock presence on site, facilitates the performance of controls and detection of infringements at times when undeclared work or employment is most frequent.

**STATE OF INSPECTIONS**



**RESULTS - SANCTIONING**

In 2016, FURS performed altogether 8281 undeclared employment inspections. The inspections detected illegal employment of third-country nationals by 21 employers who illegally employed 31 third-country nationals. Irregularities were identified in taxable persons engaged in construction (13), transport (4), catering (2) and bakery (2). The third-country nationals were from Bosnia and Herzegovina, Macedonia and Kosovo.

In 2016, further to the sanctioning of undeclared employment of illegally employed third-country nationals under the sixth indent of paragraph (1) of Article 5 of the ZPDZC-1, 41 offence proceedings were conducted against individual legal entity violators, of which 34 were completed by 31 December 2016 while 7 offence proceedings were still pending. There were 49 violation decisions and 8 fines issued in violation proceedings. A fine in a total amount of EUR 175,000.00 and 7 warning notices were imposed on the offenders (legal entities and responsible persons).





\* All final decisions imposing criminal sanctions in 2015 were suspended sentences.

In the Republic of Slovenia illegal employment is criminal offence - Article 199 of The Criminal Code (Official gazette of the Republic of Slovenia, no. 50/12 – officially consolidated text) and within aforementioned criminal offence illegal employment of two or more aliens or stateless persons that do not have a work permit, can be punished by a fine or by imprisonment of up to one year (Paragraph 1 of Article 199 of The Criminal Code).

Offenender can also be sancioned with imprisonment of up to two years, if he or she continuously or persistently employs or employs a significant number of persons that are not citizens of the European Union Member State and illegally stay on the territory of the Republic of Slovenia (Paragraph 2 of Article 199 of The Criminal Code).

Illegal employment

Article 199

(1) Whoever employs two or more workers contrary to the legislation and does not register them for the appropriate insurance, or employs more aliens or stateless persons that do not have a work permit, shall be punished by a fine or by imprisonment of up to one year.

(2) Whoever continuously or persistently employs or employs a significant number of persons that are not citizens of the European Union Member State and illegally stay on the territory of the Republic of Slovenia shall be punished by imprisonment of up to two years.

(3) If the offence determined in the first or the second paragraph of this Article is done by the employment of workers not being qualified to perform labour requiring special authorisation or having a right to interfere in the physical or physical integrity of a person or the labour is performed under particularly exploitative working conditions or by exploiting a victim of trafficking in human beings or employment of a minor, the perpetrator shall be punished by imprisonment of up to three years.

|  |  |
| --- | --- |
| Imprisonment over 2 and up to 3 years | Imprisonment over 1 and up to 2 years |
| 2012 | 2013 | 2012 | 2013 |
| 0 | 0 | 1 | 0 |
|   |   |   |   |
| Imprisonment over 6 months and up to 1 year | Imprisonment over 3 months and up to 6 months |
| 2012 | 2013 | 2012 | 2013 |
| 0 | 4 | 5 | 7 |
|   |   |   |   |
| Imprisonment over 2 months and up to 3 months | Imprisonment over 1 month and up to 2 months |
| 2012 | 2013 | 2012 | 2013 |
| 4 | 4 | 3 | 1 |
|   |   |   |   |
|   | Imprisonment up to 30 days |   |
|   | 2012 | 2013 |   |
|   | 2 | 1 |   |
|   |   |   |   |
|   |   |   |   |
| Imprisonment over 2 and up to 3 years | Imprisonment over 1 and up to 2 years |
| 2014 | 2015 | 2014 | 2015 |
| 0 | 0 | 1 | 0 |
|   |   |   |   |
| Imprisonment over 6 months and up to 1 year | Imprisonment over 3 months and up to 6 months |
| 2014 | 2015 | 2014 | 2015 |
| 0 | 2 | 8 | 4 |
|   |   |   |   |
| Imprisonment over 2 months and up to 3 months | Imprisonment over 1 month and up to 2 months |
| 2014 | 2015 | 2014 | 2015 |
| 1 | 1 | 0 |  |
|   |   |   |   |
| Imprisonment up to 30 days |   | Fine (in criminal procedure) |
| 2014 | 2015 | 2014 | 2015 |
| 0 | 0 | 6 | 2 |

**III Other measures (Article 7)**

In inspection procedures where illegal employment of foreigners has been established, FURS shall implement the following measures:

**-** if a third-country national illegally resides in the Republic of Slovenia, it shall inform the police thereof immediately;

**-** it disqualifies the illegally employed person from working by way of a decision on the

 prohibition of performing work;

**-** checks the fulfilment of legal obligations by the employer. The employer is obliged by law to settle all outstanding obligations relating to work performed by a third-country national for each month of the work and at least in the amount of the gross minimum wage, and also pay any costs arising from sending unsettled payments to the country to which the third-country national has returned or has been returned. The employer shall settle the obligations within 15 days of a supervisory report and shall submit proof of payment to the supervisory authority within 8 days of the payment deadline expiring.

**-** initiation of offence proceedings through sanctioning (against the employer and their responsible person).

In inspections, FURS may use the measure under Article 37 of the Financial Administration Act (hereinafter:

ZFU), i.e. imposing a ban on the performance of the activity and sealing of business premises,documentation and other items. A ban on the performance of activity is among the more stringent measures, to be used only where absolutely necessary to prevent further violations, secure evidence or remedy irregularities.

The responsibility for illegal employment is borne not only by the employer that illegally employed a third-country national, but also by the main contractor or all intermediate contractors if they knew that the third-country national provided fake proof of lawful residence in the Republic of Slovenia or in the case that employment of a third-country national has not been declared in accordance with the law.

In accordance with the law, FURS is obliged to notify the Ministry of Public Administration (hereinafter: MJU) of the names of employers who were by way of a final decision found to have committed the offence of illegal employment of third-country nationals. In 2016, 27 employers, and up until 19 June 2017, 7 employers were finally found to have illegally employed foreigners and were reported to the MJU. These are employers on the list of those with negative references that are excluded from public procurement procedures, or their right to public funds, including EU funds, is cancelled or restricted for a period of five years from the final decision, as a result of the offence committed.

At the request of the Slovenian Employment Service, FURS shall submit data on any final misdemeanour judgements, orders or decisions issued to employers, their responsible persons, legal or natural persons registered for performing an activity and aliens, on the basis of which there is a prohibition of employment and work of aliens under the Employment and Work of Aliens Act.

Where an inspector in the course of controls finds that a third-country national is staying illegally in the Republic of Slovenia, they shall immediately inform the police, which carries out further procedures for monitoring (il)legal staying of these nationals in the Republic of Slovenia in accordance with the Aliens Act.

In the supervision procedure, the inspector shall disqualify the illegally employed person from working by way of a decision on the prohibition of performing work.

1. Ena oseba ima lahko vpisanih več vrst ODD. Vir podatkov: Finančna uprava RS. [↑](#footnote-ref-1)
2. Finančna uprava Republike Slovenije je za kupljene vrednotnice v letu 2016 pregledala vrste del in naredila izbor po prvo vpisanem ODD pri posamezniku. [↑](#footnote-ref-2)
3. Kršitve, na podlagi katerih so bili podani predlogi, so praviloma neposredno ali posredno povezane z nezakonitim zaposlovanjem oziroma delom (ne nujno tujcev). Ob navedenem je treba poudariti, da Policija nima statistične baze, iz katere bi bilo razvidno, ali je šlo v vseh primerih za neposredno povezavo z zaposlovanjem ali delom na črno. Šele iz vsebine konkretnega predloga je torej razvidno, kateremu prekrškovnemu organu in koliko predlogov je policija odstopila. Policija namreč pri pripravi predloga le prepozna elemente prekrška, za katerega je pristojen drug prekrškovni organ, in pripravi predlog. Prepoznanih elementov se ne vnaša v evidence, ki bi omogočale nadaljnje strukturiranje predlogov, posredovanih drugim prekrškovnim organom. [↑](#footnote-ref-3)
4. Uradni list RS, št. 50/12 – uradno prečiščeno besedilo, 6/16 – popr., 54/15 in 38/16. [↑](#footnote-ref-4)